qundao/data-zh-poetry huggingface dataset:
调笑令 咏古七首 张女郎
作者：陈维崧
朝代：清

张家二女天人姿，西风秦陇吹空祠。吴兴瘦沈美风调，邂逅一笑难为持。客亭惝恍婵娟子，翠幰珠軿去如驶。酒坐琴声箜篌声，姊妹双双落红水。红水。啼难止。弄罢箜篌相顾起。女郎祠掩西风里。绣幌明帘徙倚。兰香姨与智琼姊。怀恨多年同此。湘中蛟娣号汜人，楚天冉冉红罗巾。一钩晓月洛桥下，风光冶丽偏相亲。别来愁绪纷难理，鄂渚微波嬉上巳。烟裙雾鬓惊淼茫，画舻回首人千里。千里。湘中水。江面微风翻绣被。轻别玉娥归去矣。泪滴龙堂青绮。十年重遘蛟宫娣。愁绝楚天上巳。崔家女弟世所无，弹筝自命为茝奴。重泉犹作人间曲，摧藏掩抑声嗟吁。当时旧事心犹省，长秋一曲红窗影。梦里曾陪元舍人，银筝凄苦人清冷。清冷。虚无境。手拨银筝心自省。长秋一曲红窗影。弦里分明悲哽。泉台不少人间景。后苑君王巡幸。九华安妃游玉乡，交裙携带招帝郎。情缠双好发朗唱，紫清琐掖排银房。杨羲自是神仙子，不比人间许长史。左宫亦有王夫人，红颜调笑斟琼醴。琼醴。调芳旨。天上风流聊复尔。杨家自是神仙子。双笑欢兼昔旨。一幅青书鸾凤纸。为授真妃灵纪。通波亭畔风日清，会稽王子愁经行。中流佚女遘烟舫，波光脸态交盈盈。风吹裙带红丝缠，箜篌歇拍声声颤。西轩夜静月又低，春条为尔歌宛转。宛转。羞相见。月白风清人婉娈。洛灵罗袜来波面。良夜随郎游衍。小婢箜篌歌又颤。徙倚春流都遍。西堂花茵侬好持，此间风月堪咏诗。溢奴小儿若冰雪，紫缓绿酒饶神姿。竟陵判司大懊恼，夜寒空馆眠难好。翠簪腻滑促传觞，口吃微闻唤鸾老。鸾老。头脑好。善谑群真堪绝倒。夜寒空馆人声悄。地下为欢须早。南邻娘子翘翘小。共泛玻璃清醥。槐安贵主名瑶芳，秾春游戏摇鸣珰。相牵贪看石延舞，寺前暗调淳于郎。兰摧玉折一何苦，青春又葬同昌主。淮南裨将惯酒悲，恸哭繁华黯无语。无语。奈何许。忆在寺门魂暗与。布衣真尚瑶芳主。一霎日斜归去。大槐安国飞红雨。肠断旧游何处。
谢池春慢·乙卯三月三日作
作者：陈维崧
朝代：清

烘桃染杏，春到愁、思量处。弱蕙试新荑，嫩蝶翻绵羽。林际莺才满，梁畔燕将乳。飏歌旗，喧戏鼓。三三两两，挑荠谁家女。鸭头搓足，匀遍了、城南浦。半引前溪影，碧上垂杨缕。半取烟汀色，绿蘸盈樽醑。斟一斗，思千古。兰亭洛水，淼淼波流去。
贺新郎
作者：陈维崧
朝代：清

事已流波卷。忆春帆、酒中饶恨，将词排遣。填到消魂千古曲，烛泪一时齐泫。红渍透、吴笺蜀茧。知己相怜袍未锦，论深情、碧海量还浅。丁香结，甚时展。买臣自分难通显。又谁知、此生真见，禁林春扁。俛仰钟期成隔世，便化云中鸡犬。也刻骨、衔恩未免。今日锦袍虽换了，记前言、腹痛将他典。买素纸，向公剪。
贺新郎
作者：陈维崧
朝代：清
体裁：词

吴苑春如绣。笑野老、花颠酒恼，百无不有。沦落半生知己少，除却吹箫屠狗。算此外、谁欤吾友？忽听一声《河满子》，也非关、泪湿青衫透。是鹃血，凝罗袖。
武昌万叠戈船吼。记当日、征帆一片，乱遮樊口。隐隐柁楼歌吹响，月下六军搔首。正乌鹊、南飞时候。今日华清风景换，剩凄凉、鹤发开元叟。我亦是，中年后。
贺新郎
作者：陈维崧
朝代：清

天畔蚕丛路。记当日、锦城丝管，华阳士女。一自愁云霾蜀栈，飞下桓家宣武。有多少、花钿血污。十万娥眉齐上马，过当年、花蕊题诗处。葭萌驿，鹃啼苦。春宵高宴元戎府。明月下、玉容黯淡，有人低诉。妾本成都良家子，叹息鸾分钗股。客亦为、泪零如雨。掷却黄金归破镜，问德言、还识菱花否。吾事毕，拔身去。
贺新郎
作者：陈维崧
朝代：清
体裁：词

天畔蚕丛路。记当日、锦城丝管，华阳士女。一自愁云霾蜀栈，飞下桓家宣武。有多少、花钿血污。十万蛾眉齐上马，过当年、花蕊题诗处。葭萌驿，鹃啼苦。春宵高宴元戎府。明月下、玉容黯淡，有人低诉。妾本成都良家子，叹息鸾分钗股。客亦为、泪零如雨。掷却黄金归破镜，问德言、还识菱花否。吾事毕，拔身去。
贺新郎
作者：陈维崧
朝代：清
体裁：词

少日敦槃约。记同游、梁溪二妙，华年相若。绣祫红衫双掩映，宛似连枝花萼。船并舣、绿杨城郭。一客日边红杏放，染炉香、日讲龙楼幄。又十载，归田乐。弹冠近日之荆鄂。压秋江、水犀下濑，雄姿马槊。帐下庐儿三十万，伐鼓开船黄鹤。旗猎猎、北风夜作。一客纤絺才掩骭，到霜天、败楮那堪着。姑一笑，视寥廓。
贺新郎
作者：陈维崧
朝代：清

少日敦槃约。记同游、梁溪二妙，华年相若。绣祫红衫双掩映，宛似连枝花萼。船并舣、绿杨城郭。一客日边红杏放，染炉香、日讲龙楼幄。又十载，归田乐。弹冠近日之荆鄂。压秋江、水犀下濑，雄姿马槊。帐下庐儿三十万，伐鼓开船黄鹤。旗猎猎、北风夜作。一客纤絺才掩骭，到霜天、败楮那堪著。姑一笑，视寥廓。
贺新郎
作者：陈维崧
朝代：清
体裁：词

岭对离宫绣。听鼙鼓、鱼阳遗恨，乾坤罕有。记得黄巾初入洛，朝士马都如狗。还自许、师臣宾友。谁把侍中貂细插，锦河山、忍被军声透。八风舞，郎当袖。梨园白发潜悲吼。谁信道、千秋南董，系诸伶口。马上弯弧争欲射，客有道旁泥首。捧降表、夕阳亭候。今日堂堂红烛里，正当年、肉袒牵羊叟。头暗触，屏风后。
贺新郎
作者：陈维崧
朝代：清

岭对离宫绣。听鼙鼓、鱼阳遗恨，乾坤罕有。记得黄巾初入洛，朝士马都如狗。还自许、师臣宾友。谁把侍中貂细插，锦河山、忍被军声透。八风舞，郎当袖。梨园白发潜悲吼。谁信道、千秋南董，繫诸伶口。马上弯弧争欲射，客有道旁泥首。捧降表、夕阳亭候。今日堂堂红烛里，正当年、肉袒牵羊叟。头暗触，屏风后。
贺新郎
作者：陈维崧
朝代：清

往事寻思否。记当时、伯仁一醉，诸公屯守。粉壁练裙沾洒遍，墨汁酒痕都有。曾醉请、秦王击缶。三十馀年如电抹，画风光、少个丹青手。能几日，颓然叟。风生百感三杯后。忆从君、觞倾三雅，书窥二酉。今日低吟思旧赋，呜咽山泉决溜。叹鹃血、啼完几斗。不是郡楼吾懒上，怕重经、董相帷前走。忘不得，西园偶。
贺新郎
作者：陈维崧
朝代：清

朱邸分青社。记当日、竟陵文藻，彭城风雅。盛世天家敦玉牒，花萼交辉其亚。正内殿、霓裳舞罢。龙子一从归大漠，怅陈王、不怿苔生榭。呼宾从，销閒暇。邹阳流落江潭夜。剔秋灯、故人重见，在枫桥舍。憔悴白头论往事，多少鸾笺凤帕。说不尽、铜舆佳话。今日金风吹兔苑，任西宫、花放还花谢。拚梦到，王门下。
贺新郎
作者：陈维崧
朝代：清

酒向旗亭贳。蓦然间、歌丝一缕，飘来墙罅。却是吴中诸小部，队队檀槽罗帕。群合乐、南薰门下。中有一人尤相熟，是襄王、筵上曾逢者。一句句，乡关话。更阑软语终难罢。叹此间、梁台宋苑，断垣颓瓦。我到东京真失计，卿亦何为然也。得毋类、明妃远嫁。此语殊悲非相戏，碎花枝、莫漫将人打。英雄泪，浩盈把。
贺新郎
作者：陈维崧
朝代：清
体裁：词

阁迸巑岏罅，漱松醪、红姜点豉，绿荷包鲊。醉忆尊公贤给事，百感涛倾弩射。记惜别、月明桥下。倏忽山丘华屋恨，带女萝、山鬼招魂怕。延陵剑，何由挂。乳鱼轩畔微波泻。缭墙边、亭台金粉，李将军画。更忆平泉花木好，丞相曾施行马。今日也、雨淋霜打。我有两层思旧泪，总一声、邻笛吹来者。莎径软，仰天藉。
贺新郎
作者：陈维崧
朝代：清

阁迸巑岏罅，漱松醪、红姜点豉，绿荷包鲊。醉忆尊公贤给事，百感涛倾弩射。记惜别、月明桥下。倏忽山邱华屋恨，带女萝、山鬼招魂怕。延陵剑，何由挂。乳鱼轩畔微波泻。缭墙边、亭台金粉，李将军画。更忆平泉花木好，丞相曾施行马。今日也、雨淋霜打。我有两层思旧泪，总一声、邻笛吹来者。莎径软，仰天藉。
贺新郎 其二 将之中州留别芝麓先生再叠前韵二首
作者：陈维崧
朝代：清
体裁：词

兽炭帘衣攫。华筵散、此身饮罢，茫茫安托。我有小秦王一曲，吹到城头墙脚。今日事、何人所作。漫对西风增感慨，且臂鹰、跃马游河朔。功名志，总萧索。横刀难上凌烟阁。吾且与、老兵健卒，悲歌酬酢。曾记睢阳添贼火，万弩围城肉薄。烽一点、陆浑山落。转眼平台风物好，喜笙歌、宛雒人犹昨。不思蜀，此间乐。
贺新郎 将之中州留别芝麓先生再叠前韵二首 其一
作者：陈维崧
朝代：清
体裁：词

匹马冲寒发。看满目、残山剩水，轘辕伊阙。我到关河惊岁暮，却值梁园飞雪。不须怨、汴京烟月。歌罢添衣仍命酒，只今宵、离恨多于发。男儿事，有本末。珊瑚十丈凭敲折。叹世上、非公知我，几成怪物。此外半生谁鲍子，负此真非豪杰。最感是、留髡烛灭。后夜相思铜雀下，想漳河、水染啼痕血。今不醉，后何益。
贺新郎 将之中州留别芝麓先生再叠前韵二首 其二
作者：陈维崧
朝代：清

兽炭帘衣攫。华筵散、此身饮罢，茫茫安托。我有小秦王一曲，吹到城头墙脚。今日事、何人所作。漫对西风增感慨，且臂鹰、跃马游河朔。功名志，总萧索。横刀难上淩烟阁。吾且与、老兵健卒，悲歌酬酢。曾记睢阳添贼火，万弩围城肉薄。烽一点、陆浑山落。转眼平台风物好，喜笙歌、宛雒人犹昨。不思蜀，此间乐。
贺新郎 秋夜呈芝麓先生二首 其一
作者：陈维崧
朝代：清
体裁：词

掷帽悲歌发。正倚幌、孤秋独眺，凤城双阙。一片玉河桥下水，宛转玲珑如雪。其上有、秦时明月。我在京华沦落久，恨吴盐、只点愁人发。家何在，在天末。凭高对景心俱折。关情处、燕昭乐毅，一时人物。白雁横天如箭叫，叫尽古今豪杰。都只被、江山磨灭。明到无终山下去，拓弓弦、渴饮黄獐血。长杨赋，竟何益。
贺新郎·丁未五日程昆崙别驾招同谈长益何雍南石崖程干一金山看竞渡
作者：陈维崧
朝代：清

一鼓鱼龙急。看滔滔、妙高台下，乾坤嘘吸。彷佛云旗和翠盖，贝阙鳞堂齐葺。料此际、百灵都集。十万黄头皆突鬓，挽湘累、今夜谁先及。有人在，江潭泣。吴儿柂尾飘红褶。但回帆、水云飐处，翻身径入。不斗黄金唯斗捷，江水骇时欲立。惹商妇、银筝声涩。一霎悲欢才过眼，渐日斜、桂楫纷收拾。山如睡，黛还湿。
贺新郎·丁未五日程昆崙别驾招同谈长益何雍南石崖程干一金山看竞渡
作者：陈维崧
朝代：清
体裁：词

一鼓鱼龙急。看滔滔、妙高台下，乾坤嘘吸。彷佛云旗和翠盖，贝阙鳞堂齐葺。料此际、百灵都集。十万黄头皆突鬓，挽湘累、今夜谁先及。有人在，江潭泣。吴儿柂尾飘红褶。但回帆、水云飐处，翻身径入。不斗黄金惟斗捷，江水骇时欲立。惹商妇、银筝声涩。一霎悲欢才过眼，渐日斜、桂楫纷收拾。山如睡，黛还湿。
贺新郎·七夕感怀再用前韵
作者：陈维崧
朝代：清

鹊又填桥矣。满长安、千门砧杵，四围云水。长记常年茅屋下，佳节团圞能几。有和病、云鬟挥涕。纵病倘然人尚在，也未应、我泪多如此。弹不尽，半襟雨。如今剩有孱躯耳。便思量、故乡瓜果，也成千里。谁借针楼丝一缕，穿我啼红珠子。奈又说、春蚕竟死。嘱付月钩休潋滟，幸怜人、正坐罗窗里。风乍吼，粉云起。
贺新郎·不晤黄子艾庵十馀年矣，昨南耕自郡至，艾庵以溪南词一卷寄予，循览之次，追感旧游，兼怀邹董，怆焉填词，即用溪南词中韵
作者：陈维崧
朝代：清

强饭还能否。说年来、家同鸥泛，门央鹤守。细注农家新月令，乐事吾生尽有。茅檐下、乌乌击缶。罨书戴溪都不恶，好风光、只落閒人手。君漫士，余聱叟。陡然百感三杯后。忆同时、许多嵇阮，尽成卯酉。何限西风堆马鬣，破碣藤缠雨溜。数宰木、苍苍如斗。一作驴鸣人皆笑，绕筵前、谩骂撩衣走。衮衮是，登场偶。
贺新郎·丙辰中秋看月虎邱同云臣雪持赋
作者：陈维崧
朝代：清

风月佳无比。看石上、冰轮潋滟，长空新洗。金虎寒芒犹未散，耿耿吴宫剑气。越显得、翠奁如水。赊取元宵今夜做，飐春灯、嵌遍秋山里。十万盏，夜珠缀。悬崖叠巘笙箫沸。曲才终、山腰楼阁，娇歌又起。簇坐广场纷笑语，何处香飘桂子。问此乐、浮生能几。似欲天明天转碧，透星星、宿火吴姬肆。凉兔魄，忍西坠。
贺新郎·丙辰九日
作者：陈维崧
朝代：清

废堞经秋坏。削巉岩、下临绝涧，奔浑澎湃。俛仰浮生身世感，满眼黄榆紫塞。笑一碧、关河无赖。多事刘郎题糕客，便彭城、戏马皆安在。贤豪迹，总稊稗。横刀舞槊平生快。却胡为、丹阳男子，迩来殊惫。细把茱萸簪破帽，何限楼船下濑。历历在、阑干之外。粗饭浊醪吾事毕，傍东篱、且了黄花债。今古恨，漫兴嘅。
贺新郎·中元感怀仍次前韵
作者：陈维崧
朝代：清
体裁：词

节届中元矣。九门边、冷云新画，明罗叠水。朝罢千官纷笑语，知我凝情有几。悄背着、红墙流涕。惨不成行西苑柳，奈秋来、是物犹如此。能禁得，几场雨。总调姜橘徒然耳。想珊珊、魂来也怯，路三千里。亟倩兰陀张净馔，抛作贝多罗子。早勘破、人间生死。觉路莲灯飘万盏，尽胭脂、倾向银塘里。化一片，彩霞起。
贺新郎·中元感怀仍次前韵
作者：陈维崧
朝代：清

节届中元矣。九门边、冷云新画，明罗叠水。朝罢千官纷笑语，知我凝情有几。悄背著、红墙流涕。惨不成行西苑柳，奈秋来、是物犹如此。能禁得，几场雨。总调姜橘徒然耳。想珊珊、魂来也怯，路三千里。亟倩兰陀张净馔，抛作贝多罗子。早勘破、人间生死。觉路莲灯飘万盏，尽胭脂、倾向银塘里。化一片，彩霞起。
贺新郎·中秋伏枕承蘧庵先生有月饼果物之惠病起赋谢
作者：陈维崧
朝代：清

今夜清辉漾。想月殿、菱花出匣，一轮初上。万户千门连碧海，处处钩帘倚幌。只少我、一人凝望。多谢东邻遗粔籹，恰分明、掬取团圆样。开笼看，神差王。纷然佳果还相贶。揩病眼、荔奴黄皱，哀梨碧涨。忽忆添丁千里外，阻隔丹崖绿嶂。恨此物、无缘分饷。若使姮娥知我意，也璇闺、掩却垂绡帐。应为我，色惆怅。
贺新郎·中秋前一日坐月虎邱
作者：陈维崧
朝代：清

月上空山早。喜今夜、关河一碧，游氛都扫。二十年前曾醉此，坐客锦衣玉貌。事已作、开元天宝。独对孤光成太息，叹秋娘、已嫁何戡老。且细把，金樽倒。飒然声犯龟兹调。是征南、牙门营将，筝琶竞搅。赢得姮娥临桂殿，揄袂娟然一笑。讶旧曲、人间绝少。沧海月明浑是泪，料来宵、晶饼看逾皎。重枕藉，涧边草。
贺新郎·中秋前五日看早桂
作者：陈维崧
朝代：清

灏气收残暑。恰金飙、夜来染就，小山幽树。丛桂离离香满径，正值秋棠开处。掩映也、倍添娇妩。红烛三条围锁院，记妲娥、不肯相怜取。平生恨，那堪数。思量旧事多如雨。忆前生、婆娑曾在，清虚之府。沦谪红尘三十载，却羡广寒清苦。忘不了、花阴玉兔。月到中秋光定满，折花枝、吾欲骖鸾去。再快作，霓裳舞。
贺新郎·中秋感怀再次前韵
作者：陈维崧
朝代：清

皓魄飞来矣。凤城边、打头惊看，一规凉水。今夜市楼欢笑满，尽道此生经几。只有个、人儿雪涕。便是月华圆不缺，到良宵、端正长如此。翻令我，泪如雨。酸歌讵到姮娥耳。转婵娟、漾人帘外，一晴千里。醉夺吴刚修月斧，腊尽金蟆兔子。更斫得、桂枝齐死。若使冰轮能解恨，照云鬟、但入重泉里。何必要，又东起。
贺新郎·中秋感怀再次前韵
作者：陈维崧
朝代：清
体裁：词

皓魄飞来矣。凤城边、打头惊看，一规凉水。今夜市楼欢笑满，尽道此生经几。只有个、人儿雪涕。便是月华圆不缺，到良宵、端正长如此。翻令我，泪如雨。酸歌讵到姮娥耳。转婵娟、漾人帘外，一晴千里。醉夺吴刚脩月斧，腊尽金蟆兔子。更斫得、桂枝齐死。若使冰轮能解恨，照云鬟、但入重泉里。何必要，又东起。
贺新郎·为冒君苗催妆
作者：陈维崧
朝代：清

迟日娇莺啭。簸轻风、半栏芍药，参差人面。珠络流苏犀压角，十里龙绡微捲。料好梦、一春曾选。节近菖蒲喧笑语，借五丝、先做同心缠。画梁上，乳双燕。笙歌沸处莲筹转。剪银灯、红酥檀晕，暗窥韩椽。小弟陆家工赠妇，春蚓花笺蟠遍。何况是、丹青能擅。百种烟峦俱易画，远山眉、第一须葱茜。看小试，君苗砚。
贺新郎·为冯躬暨催妆
作者：陈维崧
朝代：清
体裁：词

河畔秋还未。羡人间、鹊桥先驾，红丝双系。隔巷新人车乍到，四角银铃凤子。已渐近、槐厅门第。相府沙堤行更稳，簇晶毬、满路玲珑缀。烟月下，香尘沸。火城才散朝回骑。恰元僚、赭袍捧出，宸章新赐。麝墨淋漓题尚湿，千古君臣鱼水。越显得、门阑有喜。白马珊鞭留佳兆，看他年、接武鹓鸾队。天语在，应须记。
贺新郎·为冯躬暨催妆
作者：陈维崧
朝代：清

河畔秋还未。羡人间、鹊桥先驾，红丝双繫。隔巷新人车乍到，四角银铃凤子。已渐近、槐厅门第。相府沙堤行更稳，簇晶毬、满路玲珑缀。烟月下，香尘沸。火城才散朝回骑。恰元僚、赭袍捧出，宸章新赐。麝墨淋漓题尚湿，千古君臣鱼水。越显得、门阑有喜。白马珊鞭留佳兆，看他年、接武鹓鸾队。天语在，应须记。
贺新郎·为徐晋遗催妆
作者：陈维崧
朝代：清

双绾同心结。喜今夜、新人二九，残年腊八。几队纱笼徐引导，光漾黄金跳脱。何况是、玉人如月。小捉养娘帘底间，问徐公、城北人争说。灯下看，果英发。天公更自风流绝。响琼签、且烦青女，细飘珂雪。为验谢娘才调好，故把吴盐轻撒。不须虑、铜舆街滑。我识李谟吹笛手，但今宵、凤竹休频擪。枕函上，印红颊。
贺新郎·乙卯元日十五用前韵
作者：陈维崧
朝代：清

梅瘦侵墙罅。趁閒窗、椒觞汎蚁，辛盘盛鲊。抖擞门丞秦叔宝，贝带璘斑光射。笑公等、寄人檐下。镜听灶前占吉语，愿今年、烽火无惊怕。双彩燕，钗梁挂。轩墀未扫先宜洒。待春来，桃须杏脸，雨梳烟画。五十过头吾竟老，说甚高车驷马。任街鼓、群儿戏打。天意萧萧偏酿雪，小楼前、已有纷披者。拂帘幌，萦茵藉。
贺新郎·乙卯端午
作者：陈维崧
朝代：清

旧事思量否。记年前、天中佳节，沈吟搔首。此日伤心人渐老，谁耐离骚繫肘。喜绕砌、葵榴初绣。笑看五丝缠艾虎，问汝曹、猛气凭陵久。何故缚，女儿手。楚天一片惊涛吼。沸中流、锦袍雪舰，笳鸣鼓奏。错认兰桡争吊屈，惹起鱼龙僝僽。都不见、椒浆桂酒。罨画从来无竞渡，也幸无、下濑戈船走。渔夫醉，唱铜斗。
贺新郎·乙卯端午
作者：陈维崧
朝代：清
体裁：词

旧事思量否。记年前、天中佳节，沉吟搔首。此日伤心人渐老，谁耐离骚系肘。喜绕砌、葵榴初绣。笑看五丝缠艾虎，问汝曹、猛气凭陵久。何故缚，女儿手。楚天一片惊涛吼。沸中流、锦袍雪舰，笳鸣鼓奏。错认兰桡争吊屈，惹起鱼龙僝僽。都不见、椒浆桂酒。罨画从来无竞渡，也幸无、下濑戈船走。渔夫醉，唱铜斗。
贺新郎·乙巳端午寄友用刘潜夫韵
作者：陈维崧
朝代：清

醉凭阑干吐。倚清狂、横陈冰簟，后堂无暑。闻说吴儿工作剧，吊屈龙舟似虎。我欲唱、公乎无渡。累自沈湘卿底急，枉教人、挝碎回帆鼓。楚江畔，苇花舞。陡然磊块多如许。唤灵均、前来共语，酹君椒醑。呵壁荒唐何必问，死累人间角黍。尚不及、伍胥涛怒。忽发狂言惊满座，料诸公、知我心中苦。酒醒后，重怀古。
贺新郎·乙巳端午寄友用刘潜夫韵
作者：陈维崧
朝代：清
体裁：词

醉凭阑干吐。倚清狂、横陈冰簟，后堂无暑。闻说吴儿工作剧，吊屈龙舟似虎。我欲唱、公乎无渡。累自沉湘卿底急，枉教人、挝碎回帆鼓。楚江畔，苇花舞。陡然磊磈多如许。唤灵均、前来共语，酹君椒醑。呵壁荒唐何必问，死累人间角黍。尚不及、伍胥涛怒。忽发狂言惊满座，料诸公、知我心中苦。酒醒后，重怀古。
贺新郎·九日后一日为吕含章姬人催妆
作者：陈维崧
朝代：清

忆昨登高去。上平台、茫茫千里，碧云红树。忽见香尘风外物，帽影衣痕无数。人正在、铜街偷娶。我拣帘栊深处闹，袖郎当、醉学回波舞。还竞打，细腰鼓。题糕罢作催妆句。羡新官、颠狂调笑，酒龙诗虎。侠少两河谁不识，独跨马中赤兔。马上者、人中之布。屈指明年随大妇，捧掌珠、双向花前赌。兰与菊，秀终古。
贺新郎·九日感怀再用前韵
作者：陈维崧
朝代：清

又值题糕矣。满长安、绣旗斜飐，车如流水。记得杜陵重九句，笑口此生开几。也不似、今番挥涕。谁去登高谁落帽，算秋光、枉了浓如此。转不若，多风雨。诸君未识吾悲耳。尽豪狂、功誇汉武，智誇樗里。到得伤于哀乐后，几阵邻家笛子。心不许、英雄不死。岁岁黄花清瘦极，有和花、比瘦人帘里。肠断也，怕提起。
贺新郎·云郎合卺为赋此词
作者：陈维崧
朝代：清

小酌酴醾酿。喜今朝、钗光簟影，灯前滉漾。隔著屏风喧笑语，报道雀翘初上。又悄把、檀奴偷相。扑朔雌雄浑不辨，但临风、私取春弓量。送尔去，揭鸳帐。六年孤馆相依傍。最难忘，红苏枕畔，泪花轻飏。了尔一生花烛事，宛转妇随夫唱。努力做、藁砧模样。只我罗衾浑似铁，拥桃笙、难得纱窗亮。休为我，再惆怅。
贺新郎·五人之墓再用前韵
作者：陈维崧
朝代：清

古碣穿云罅。记当年、黄门诏狱，群贤就鲊。激起金阊十万户，白棓霜戈激射。风雨骤、冷光高下。慷慨吴儿偏嗜义，便提烹、谈笑何曾怕。抉吾目，胥门挂。铜仙有泪如铅泻。怅千秋、唐陵汉隧，荒寒难画。此处丰碑长屹立，苔绣坟前羊马。敢轻易、霆轰电打。多少道傍卿与相，对屠沽、不愧谁人者。野香发，暗狼藉。
贺新郎·伯成先生席上赠韩修龄
作者：陈维崧
朝代：清

月上梨花午。恰重逢、江潭旧识，喁喁尔汝。绛烛两行浑不夜，添上三通画鼓。说不尽、残唐西楚。话到英雄儿女恨，绿牙屏、惊醒红鹦鹉。雕笼内，泪如雨。一般怀抱君尤苦。家本在、扶风盩厔，五陵佳处。汉阙唐陵回首望，渭水无情东去。剩短蜡、声声诉与。绣岭宫前花似雪，正秦川、公子迷归路。重酌酒，尽君语。
贺新郎·作家书竟题范龙仙书斋壁上芦雁图
作者：陈维崧
朝代：清

漏悄裁书罢。绕廊行、偶然瞥见，壁间小画。一派芦花江岸上，白雁濛濛欲下。有飞且、鸣而悲者。万里重关归梦杳，拍寒汀、絮尽伤心话。挨不了，凄凉夜。城头戍鼓刚三打。正四壁、人声都静，月华如泻。再向丹青移烛认，水墨阴阴入化。恍嘹呖、枕棱窗罅。曾在孤舟逢此景，便画图、相对心犹怕。君莫向，高斋挂。
贺新郎·其二
作者：陈维崧
朝代：清
体裁：词

俊鹘无声攫。羡一代、词场老手，舍公安托。歌到阳关刚再叠，月里斜飞兔脚。帘以外、秋星作作。我得公词行且读，任侏儒、饱饭嘲臣朔。大笑绝，冠缨索。中朝司马麒麟阁。筹边暇、南楼爱挽，书生酬酢。半世颠狂谁念我，多少五陵轻薄。我有泪、只为公落。后夜明月知更好，问陆郎、舞态应如昨。肯为奏，军中乐。
贺新郎·冬夜不寐写怀用稼轩同父倡和韵
作者：陈维崧
朝代：清

已矣何须说。笑乐安、彦升儿子，寒天衣葛。百结千丝穿已破，磨尽炎风腊雪。看种种、是余之发。半世琵琶知者少，枉教人、斜抱胸前月。羞再挟，王门瑟。黄皮裤褶军装别。出萧关、边笳夜起，黄云四合。直向李陵台畔望，多少如霜战骨。陇头水、助人愁绝。此意尽豪那易遂，学龙吟、屈煞床头铁。风正吼，烛花裂。
贺新郎·初夏城南观剧并看小儿作偃师幻人诸杂戏
作者：陈维崧
朝代：清

一夜红都瘦。恰清和、街南百戏，分棚错绣。争占晴坡施幔幄，似水画帘痕皱。莺语剪、绿芜浓昼。老大逢场聊逐队，也婆娑、锦瑟钿车后。向酒媪，且赊酒。曲终杂爨喧豗奏。有侲童、交竽缘橦，巧将身漏。据地帖腰连琐裤，踢堶弄丸都有。银海眩、铜峰欲覆。万事总然儿戏耳，枣梨争、也算蛟龙斗。姑一笑，华阴叟。
贺新郎·十六夜步月惠山泉亭
作者：陈维崧
朝代：清

短簿祠前月。又随我、春申涧畔，度林穿樾。谁道孤光今夜减，依旧峥泓映彻。人尚在、广寒宫阙。只恐青天偏有意，散霜华、点尽愁人发。搔首望，素娥窟。孤亭坐久狂歌发。乱山前、中宵惊起，林端栖鹘。忆昨吴宫丝管闹，月馆风帘尽揭。今只有、泉流明灭。喧寂乘除原似此，算娇歌、妙舞终须歇。悟此意，是贤达。
贺新郎·十月朔病中感怀仍用前韵
作者：陈维崧
朝代：清

伏枕经旬矣。掩晴窗、谁为称药，谁为量水。又报凤城颁正朔，佳节来年有几。便有也、徒增悲涕。壁角风吹残历本，细于尘、蛛网偏萦此。新和旧，恨如雨。梵钟故递愁人耳。是邻家、寄寒衣去，北邙蒿里。畴昔春衫誇样好，描尽花儿凤子。才直得、红蚕一死。今日纵然随例送，怕燕妆、难称伊心里。烧罢也，綵灰起。
贺新郎·南耕齿疾养疴南岳山房初夏同雪持南水放庵过访词以赠之
作者：陈维崧
朝代：清

卧疾禅房里。问君年，才过四十，胡为如此。人笑君同师伯齴，君只狂呼自喜。狗窦豁、尽容卿未。犹剩左车能决肉，更何妨、拥鼻哦经史。石可漱，砺吾齿。青鞋且踏南山寺。更同行、诗僧词客，善谈名理。啖罢山厨樱笋饭，佛阁晴空漫倚。一饱后、破除万事。谁坐寺门閒说虎，万山松，一霎腥风起。亟摇手，真来矣。
贺新郎·双鱼问为阎牛叟赋
作者：陈维崧
朝代：清

军马台城里。记当年、君留建业，妾家吴市。江左英雄今谁在，太息周郎已矣。空还剩、斜阳燕垒。一派大江流日夜，捲银涛、舞上青山髻。烦为我，递双鲤。寄书殷浩轻獧子。却翻言、旁无知者，臣开臣闭。笔格簪花挑来觑，不是一缄红泪。也不赋、竹竿鱼尾。昧旦鸡鸣相庄甚，笑白头、吟与盘中字。儿女态，裙钗气。
贺新郎·同园次过半塘饮戴季默家三用前韵
作者：陈维崧
朝代：清

摇橹苍波罅。食指动、洞庭笋胾，浔阳鱼鲊。掠过半塘桥不远，雪练银涛喷射。村渐逗、屋边篱下。一路横江吹铁笛，调崩腾、恐惹鱼龙怕。好都取，水窗挂。到来便把金荷泻。剧清幽、竹梧相压，尊罍如画。老子放颠须尽兴，管甚南来兵马。酒已罄、何妨再打。门外八驺堪拉饮，问乾坤、谁胜公荣者。玉山倒，醉相藉。
贺新郎·吴门喜晤丁飞涛赋赠八用前韵
作者：陈维崧
朝代：清

生入榆关罅。记曾尝、锦州银鼠，辽河鲜鲊。雪窖羝羊天万里，雁足帛书谁射。长梦汝、李陵台下。头白如今归故国，见人民城郭心惊怕。携瓢笠，无牵挂。断桥十里荷香洒。恰晴湖、乱馀西子，蛾眉重画。一笑风前齐得丧、世事塞翁之马。稽首谢、狮王棒打。落拓苏台知己少，只青山、尚似当时者。杯正绿，掌堪藉。
贺新郎·和竹逸江村遇伎之作
作者：陈维崧
朝代：清

寒食江村约。正水上、纷纷士女，采兰调谑。中有一人曾相识，记在那家帘阁。惊会面、愁他非确。细取玉容花下认，果天涯、断雨翻重握。花欲谢，人犹昨。风前小进休仍却。从古是、蛾眉燕颔，此身奚托。我有红绡无穷泪，弹与多情灼灼。悔则悔、当初轻诺。十载云英还未嫁，诉伤心、拨尽琵琶索。且少驻，对春酌。
贺新郎·夏日为代菊岩催妆
作者：陈维崧
朝代：清

乳燕飞晴昼。凤城边、灵符刚换，女儿节后。报道侯门方合卺，预酿菖蒲花酒。待醉也、玉钗才溜。更喜石榴开几簇，小阑前、要与猩裙斗。一般样，胭脂透。檀奴才在温邢右。羡催妆、昨宵烛下，填词立就。耳畔依稀闻郎字，似说东篱比秀。惹一笑、玉人回首。且俟秋来黄菊院，捲帘人、同倚西风口。问果是，谁清瘦。
贺新郎·奉答蘧庵先生即次原韵
作者：陈维崧
朝代：清

炊熟黄粱否。笑乾坤、蜉蝣非夭，彭篯非寿。世上英雄本无主，感激何尝不有。曾要把、赵平原绣。祸首从来仓颉字，更怪他、炼石娲皇手。偏欲向，虚空镂。神仙将相俱难就。怅生平、舞衫歌扇，药炉茶臼。已矣无成三弄铁，长倚秋江夜吼。知我者、荆溪浮叟。戛醒半窗蕉鹿梦，谢风篁、汝是驱愁帚。休再打，唾壶口。
贺新郎·奉赠蘧庵先生仍用前韵
作者：陈维崧
朝代：清

识得词仙否。起从前、欧苏辛陆，为先生寿。不是花颠和酒恼，豪气轩然独有。要老笔、万花齐绣。掷碎琵琶令破面，好香词、污汝诸伶手。笑馀子，徒雕镂。秦宫汉苑描难就。矗中原、怒涛似箭，断崖如臼。我有铜人千行泪，扑地狮儿腾吼。声撼落、橘中棋叟。鹤发鸡皮人莫笑，忆华年、曾奉西宫帚。家本住，金台口。
贺新郎·季沧苇侍御广陵纳姬为赋花烛词
作者：陈维崧
朝代：清

螺子眉峰滴。遥想像、文窗冉冉，颓鬟的的。谁遣朝天青雀舫，小泊烟江水驿。夹岸有、钿车画戟。日至尚迟添一线，恰宵长、更照团圆月。月影底，人儿出。仙郎况是文章伯。人都羡、金闺华彦，玉清仙籍。尽道台霜行峡雨，先把鵔鸃冠摘。才卸到、红巾羃䍥。今夜当关须记取，封府中乌与邻鸡说。休相搅，恣怜惜。
贺新郎·宴玉峰徐健庵太史宅歌舞烟火甚盛
作者：陈维崧
朝代：清

月照梨花午。宴华堂、西京赵李，东都燕许。玉佩珠袍联翩至，绿酒春缸正乳。不须恨、英雄无主。穆护沙才衮遍了，九天开、飞下瑶台女。又解作，霓裳舞。偃师百戏堂堂去。看场圆、交竿放出，火娥无数。髣髴蜃楼海门市，西极狻猊偏怒。更炮打、襄阳门户。倾刻鸦啼金井晓，撅头船、且睡波深处。篷背上，响春雨。
贺新郎·宴玉峰徐健庵太史宅歌舞烟火甚盛
作者：陈维崧
朝代：清
体裁：词

月照梨花午。宴华堂、西京赵李，东都燕许。玉佩珠袍联翩至，绿酒春缸正乳。不须恨、英雄无主。穆护沙才衮遍了，九天开、飞下瑶台女。又解作，霓裳舞。偃师百戏堂堂去。看场圆、交竿放出，火蛾无数。髣髴蜃楼海门市，西极狻猊偏怒。更炮打、襄阳门户。倾刻鸦啼金井晓，撅头船、且睡波深处。篷背上，响春雨。
贺新郎·寄兴呈蘧庵先生用溪南词韵
作者：陈维崧
朝代：清

一事然乎否。忆宵来、朦胧枕上，南柯出守。碎语幽禽催梦醒，花影半楞还有。喜床下、浊醪盈缶。一卷乌丝饶寄托，怪时人、只道填词手。说诗者，固哉叟。虎头骨相吾甘后。更何烦、君平季主，推辰算酉。但得千秋传好句，莺嘴啄花红溜。也抵得、腰悬金斗。此意可怜还可笑，笑何年、碧海骖鸾走。仙路杳，缘难偶。
贺新郎·寄赠吴兴沈凤于
作者：陈维崧
朝代：清

笑谓东阳子。论男儿、泥涂休恨，云霄勿喜。自昔奇才多沦落，溷迹屠羊牧豕。算奴价、竟何如婢。细数平生袁灌少，只掉头、优孟吾知己。问五十，行年是。碧菰城下烟波美。且徜徉、一帆苕霅，西风十里。地是乌程饶名酒，莫管人间万事。姑引满、颓然而醉。难得中秋逢两度，碧圞圆、长浸空明里。湖面月，又东起。
贺新郎·将之中州留别芝麓先生再叠前韵二首
作者：陈维崧
朝代：清

匹马冲寒发。看满目、残山剩水，轘辕伊阙。我到关河惊岁暮，却值梁园飞雪。不须怨、汴京烟月。歌罢添衣仍命酒，只今宵、离恨多于发。男儿事，有本末。珊瑚十丈凭敲折。叹世上、非公知我，几成怪物。此外半生谁鲍子，负此真非豪杰。最感是、留髡烛灭。后夜相思铜雀下，想漳河、水染啼痕血。今不醉，后何益。兽炭帘衣攫。华筵散、此身饮罢，茫茫安托。我有小秦王一曲，吹到城头墙脚。今日事、何人所作。漫对西风增感慨，且臂鹰、跃马游河朔。功名志，总萧索。横刀难上淩烟阁。吾且与、老兵健卒，悲歌酬酢。曾记睢阳添贼火，万弩围城肉薄。烽一点、陆浑山落。转眼平台风物好，喜笙歌、宛雒人犹昨。不思蜀，此间乐。
贺新郎·岳州大捷
作者：陈维崧
朝代：清

紫陌春如绮。正巴陵、征南昨夜，捷书飞至。阊阖门开排彩仗，夹道笙歌鼎沸。都不用、鱼龙百戏，顷刻凤楼抛钿屑，算今朝、玉做人间世。洗兵马，丰年瑞。临轩弥觉天颜喜。喜春城、九衢花满，千官珠缀。更向银刀都里望，小衬粉侯殊丽。想入蔡、军容如是。宴罢不须宣翠烛，水晶毬、万盏天边坠。长似昼，晃归骑。
贺新郎·席上呈芝麓先生仍用前韵
作者：陈维崧
朝代：清

打鼓船将发。看水面、怒涛似屋，巨鱼如阙。一路推篷吹笛去，无数苇花摇雪。忘不了、朱门皓月。万里沙昏闻雁叫，料孤眠、白尽离人发。回首望，谢家末。西风衰柳还堪折。喜筵上、红牙银烛，他无长物。话到英雄方失志，老鹘飞来杰杰。又一半、疏星明灭。归去焚书应学剑，爱风毛、雨遍千山血。益智粽，竟何益。
贺新郎·弓冶弟万里省亲三年旋里，于其归也，悲喜交集，词以赠之，并怀卫玉叔暨汉槎吴子，即用赠苏昆生韵
作者：陈维崧
朝代：清

休把平原绣。绣则绣、吾家难弟，古今稀有。万里寻亲踰鸭绿，险甚黄牛白狗。一路上，夔蚿作友。辛苦瘦儿携弱肉，向海天尽处孤踪透。三年内，无乾袖。平沙列幕悲风吼。猎火照、依稀认是，云中生口。马上回身争拥抱，此刻傍人白首。辨不出、穷边节候。犹记离乡年尚少，牧羝羊、北海双双叟。长夜哭，阴山后。
贺新郎·徐竹逸招同几士兄阁上看梅
作者：陈维崧
朝代：清

一树都如雪。君不见、尊前有客，歌声辛切。醉倚花魂花欲语，花似笑人愁绝。我一语、亦为花说。人既多愁人已瘦，问花何、瘦亦随人折。相看处、酒休竭。临风细取花重阅。羡物外、孤高简傲，花中豪杰。恒怪世人轻比并，浪道檀腮粉颊。浑不称、此花风骨。我欲拟之银作铠，趁月明、浴尽三军铁。神还似，史迁洁。
贺新郎·惠山遇冒爰及谷梁酒间感事并示杨枝
作者：陈维崧
朝代：清

细雨青山麓。野塘边、故人忽卸，布帆一幅。失喜推篷还笑剧，难得他乡骨肉。问那处、酒旗斜矗。我有新年离鸿恨，舣烟航、且与浇醹醁。知来日，何方宿。樽前况有人如玉。再休提、千场锦瑟，万堆红烛。沦落旧人谁尚在，只剩何戡情熟。船倚在、黄芦苦竹。落照重逢询伴侣，也未将言应螺先蹙。长洲水，年年绿。
贺新郎·感事
作者：陈维崧
朝代：清

太息人间世。记南谯、秋窗夜话，客谈新异。传说当湖扶风马，烜奕上卿门第。叹仰药、一朝身死。红粉成灰高楼烬，笑当年、枉费閒金翠。剩满院，斜阳醉。扁舟疾下金焦寺。又传闻，人天帝释，跏趺西逝。多少神仙蓬岛葬，惹得铜仙流泪。昨又说、井陉奇事。醉倚江船成一笑，总输他、稏角东村子。牛背上，笛声起。
贺新郎·挽骥沙朱南池先生
作者：陈维崧
朝代：清

泪湿苍梧树。是千年、骚人谪宦，旧销魂路。中殪国殇三十口，飒沓灵旗似雨。光剡剡、云中顾慕。钴鉧潭西罗神庙，笑迎神、枉费昌黎句。须让尔，歆椒醑。招魂哭入南荒去。痛孤儿、芒鞋曾踏，万山愁雾。峭壑悬崖藤羃䍥，日落啁啾翠羽。寻不遍、鹧鸪啼处。谁认当年骑箕客，有猩猩、夜共獠奴语。蕉与荔，绣祠宇。
贺新郎·春夜听鼓师挝鼓
作者：陈维崧
朝代：清

月黑灯摇雾。看鼓史、岑牟单绞，当筵箕踞。苦竹哀丝争欲闹，静听八音之主。让老革、凭陵今古。紞地一声千籁响，掣红旗、突阵将军怒。荷珠迸，碎如雨。有声讵比无声苦。又垂手、画槌小歇，凝情无语。忍俊不禁停又滚，隐隐春雷慢吐。十三段、花攒锦聚。打到五更心已碎，正疑愁、似梦无寻处。方趁拍，猛然住。
贺新郎·春日拂水山庄感旧
作者：陈维崧
朝代：清

峭壁哀湍泻。枕春山、此间原是，裴家绿野。金粉楼台还羃䍥，已被苔侵绣瓦。苍鼠窜，邺侯签架。今日西州何限感，踏花枝、翻惹流莺骂。谁认是，羊昙也。西园畴昔高声价。剧相怜、香闺博士，彩毫题帕。人说尚书身后好，红粉夜台同嫁。省多少、望陵閒话。公定还能赏此否，袅东风、蛮柳腰身亚。烟万缕，正堪把。
贺新郎·暮秋卧病澄江客舍，承刘震修沛元秦其天贺天士椒峰弟诸君枉顾，因感亡友邹程村董文友，漫赋一首并示梅园主人韩尔铉
作者：陈维崧
朝代：清

一病惊秋暮。暗澹煞、五更青鬓，万山红树。煎药真长高谊在，结驷连镳相顾。仆惫矣、诸君无苦。纵惫此心犹炯炯，试扶吾、一上秋城去。沙雁落，细如雨。韩园旧日曾歌舞。有多少、缕金裙子，酒和墨污。那数三千珠履客，高会春申极浦。当日事、何人记取。黔董颀邹今不见，只十围、梅似青铜古。花尚好，人非故。
贺新郎·月夜泊舟平望九用前韵
作者：陈维崧
朝代：清

拨剌疏罾罅。正江乡、齑黄斫鲙，萍香抑鲊。风弄樯灯千万点，点点随波漂射。光直透、水晶宫下。寥亮空潭飘水调，客船孤、烛冷听来怕。月又向，前村挂。噌吰鞺鞳银涛洒。恰邻舟、乱旗杂火，军装如画。下濑戈船身手健，使得帆如使马。恶浪里、摊钱白打。归矣吾家阳羡里，学当年、射虎南山者。任乡里，苦无藉。
贺新郎·月夜看梅花
作者：陈维崧
朝代：清

皓魄光微渌。喜东风、琼枝璧月，清辉。顾影娉婷无一语，吴女纤腰初束。斜倚在、珠阑曲曲。看到夜深风露冷，浸檐前、一片圞圆玉。吾醉矣，共花宿。愁肠被酒还相触。且狂歌、莫言兴尽，再斟醽醁。忽忆开元当日事，中有梅妃蛾绿。何必羡、玉奴新浴。可惜楼东三十树，雨霖铃、都作连昌竹。花应叹，睡难足。
贺新郎·次日红友复折柬招游石亭值阴雨作词谢之仍用前韵
作者：陈维崧
朝代：清

并日邀游去。正郭外、风丝飐袖，水烟笼渡。两月春霖愁似海，涨了绿波南浦。刚一霎、晴溪容与。茶崦竹篱帆影过，粉墙头、暗立谁家女。沙鸟懒，触柔橹。难忘最是亭梅古。记昨到、凭阑抛盏，落英閒数。带暝遥峰娇欲睡，香在衫痕鬓缕。春渐到、最销魂处。来日纵无知己约，也重游、拟续花间语。无奈是，帘纤雨。
贺新郎·毛卓人示我满江红词数首，中多养生家言，作此戏柬仍用赠黄艾庵韵
作者：陈维崧
朝代：清
体裁：词

容我狂言否。君几见，红颜翠发，一生长守。万户我求还不得，大志讶君偏有。竟欲听、飞琼鼓缶。栾大城头閒骋望，问何人、弱水曾携手。空绝倒，系腰叟。生天灵运吾甘后。且陶陶、三杯卯酒，醺然到酉。几度罡风天际捲，阆苑露桃红溜。枉费了、厌禳星斗。我自人间能倔强，碧霄宫、懒逐仙班走。任相笑，道傍偶。
贺新郎·毛卓人示我满江红词数首，中多养生家言，作此戏柬仍用赠黄艾庵韵
作者：陈维崧
朝代：清

容我狂言否。君几见，红颜翠发，一生长守。万户我求还不得，大志讶君偏有。竟欲听、飞琼鼓缶。栾大城头閒骋望，问何人、弱水曾携手。空绝倒，繫腰叟。生天灵运吾甘后。且陶陶、三杯卯酒，醺然到酉。几度罡风天际捲，阆苑露桃红溜。枉费了、厌禳星斗。我自人间能倔强，碧霄宫、懒逐仙班走。任相笑，道傍偶。
贺新郎·汝州月夜被酒感怀董二
作者：陈维崧
朝代：清
体裁：词

今夜清辉苦。真醉矣、人生有几，关山如许。极目海天浑一碧，回首家乡何处。总则是、年年羁旅。脱帽凭阑何限恨，倚风前、细把寒更数。谁更打，严城鼓。无端忽忆疏狂侣。曾记得、乌衣巷口，别来如雨。明月也知千里共，炤尽秦楼楚戍。应渐到、故人黄土。只恐白杨和月冷，比人间、更有销魂处。汝河水，白如乳。
贺新郎·汝州月夜被酒感怀董二
作者：陈维崧
朝代：清

今夜清辉苦。真醉矣、人生有几，关山如许。极目海天浑一碧，回首家乡何处。总则是、年年羁旅。脱帽凭阑何限恨，倚风前、细把寒更数。谁更打，严城鼓。无端忽忆疏狂侣。曾记得、乌衣巷口，别来如雨。明月也知千里共，照尽秦楼楚戍。应渐到、故人黄土。只恐白杨和月冷，比人间、更有销魂处。汝河水，白如乳。
贺新郎·汴京中秋月下感怀兼忆三弟纬云表弟南耕暨一二金陵省试亲友
作者：陈维崧
朝代：清

万斛金波泻。遍人间、云鬟玉臂，清辉狼籍。历历扶疏丹桂影，一碧乾坤欲化。人正在、汴梁客舍。可惜宋家陵阙改，烂银盘、依旧当空挂。可还似，东京夜。关河隔绝愁军马。忆家山、六朝佳丽，许多王谢。月到故乡应倍好，无限风亭水榭。料此际、金樽对把。已矣飘零何足道，鼓天风、鸾背终须跨。暂且学，姮娥寡。
贺新郎·瓜步与姜子翥
作者：陈维崧
朝代：清
体裁：词

佛狸祠下别。看此处、江花如练，江烟似织。忆昔结交坚戴笠，江左周郎英发。正烂醉、金钗之侧。宋玉计倪俱大侠，更颍川、年少风流客。仰天啸，冠缨绝。十年往事同陈迹。恰传闻、洛阳金尽，栎阳狱急。一旦二桃疑尽释，广柳车中人出。又买得、如花小妾。送客惊心千万里，但销魂、此际真愁绝。吾自有，蒯通舌。
贺新郎·瓜步与姜子翥
作者：陈维崧
朝代：清

佛狸祠下别。看此处、江花如练，江烟似织。忆昔结交坚戴笠，江左周郎英发。正烂醉、金钗之侧。宋玉计倪俱大侠，更颖川、年少风流客。仰天啸，冠缨绝。十年往事同陈迹。恰传闻、洛阳金尽，栎阳狱急。一旦二桃疑尽释，广柳车中人出。又买得、如花小妾。送客惊心千万里，但销魂、此际真愁绝。吾自有，蒯通舌。
贺新郎·用辛稼轩陈同甫倡和原韵送王正子之襄阳明春归广陵并嘱示何生龙若
作者：陈维崧
朝代：清

立马和君说。到襄阳、为余先问，隆中诸葛。往日英雄潮打尽，怪煞怒涛崩雪。今古恨、总多于发。再问大堤诸女伴，白铜鞮、可有閒风月。谁弹向，楚天瑟。才逢燕市还分别。怅生平、无多知己，几番离合。此去武昌鱼不少，莫惜颜筋柳骨。要频看、郑虔三绝。一幅新词《凄凉犯》，嘱来春、并示何生铁。霜夜吼，剑花裂。
贺新郎·甲寅除夕十四用前韵
作者：陈维崧
朝代：清

旧历修窗罅。叹贫居、支离囷蠢，醯鸡瓮鲊。苦忆常年逢此夜，哗笑阄藏覆射。赌瓜子、黄柑楼下。今日飘零诸弟妹，梦苍凉、亭榭潜行怕。最怕是，蟏蛸挂。六街人静梅风洒。望层城、明帘夜火，依然入画。准拟东风来岁好，屏当春衫细马。看士女、秋千笑打。万事总如池水皱，便风吹、何事关卿者。椒酒醉，枕相藉。
贺新郎·甲寅除夕十四用前韵
作者：陈维崧
朝代：清
体裁：词

旧历修窗罅。叹贫居、支离囷蠢，醯鸡瓮鲊。苦忆常年逢此夜，哗笑阄藏覆射。赌瓜子、黄柑楼下。今日飘零诸弟妹，梦苍凉、亭榭潜行怕。最怕是，蟏蛸挂。六街人静梅风洒。望层城、明帘夜火，依然入画。准拟东风来岁好，屏当春衫细马。看士女、鞦韆笑打。万事总如池水皱，便风吹、何事关卿者。椒酒醉，枕相藉。
贺新郎·甲辰广陵中秋小饮孙豹人溉堂归歌示阮亭
作者：陈维崧
朝代：清

把酒狂歌起。正天上、琉璃万顷，月华如水。下有长江流不尽，多少残山剩垒。谁说道、英雄竟死。一听秦筝人已醉，恨月明、恰照吾衰矣。城头点，打不止。当年此夜吴趋里。有无数、红牙金缕，明眸皓齿。笑作镇西鸲鹆舞，眼底何知程李。讵今日、一寒至此。明月无情蝉鬓去，且五湖、归伴鱼竿耳。知我者，阮亭子。
贺新郎·甲辰广陵中秋小饮孙豹人溉堂归歌示阮亭
作者：陈维崧
朝代：清
体裁：词

把酒狂歌起。正天上、琉璃万顷，月华如水。下有长江流不尽，多少残山剩垒。谁说道、英雄竟死。一听秦筝人已醉，恨月明、恰照吾衰矣。城楼点，打不止。当年此夜吴趋里。有无数、红牙金缕，明眸皓齿。笑作镇西鸲鹆舞，眼底何知程李。讵今日、一寒至此。明月无情蝉鬓去，且五湖、归伴鱼竿耳。知我者，阮亭子。
贺新郎·登上方寺铁塔
作者：陈维崧
朝代：清

栏楯浮空去。划玲珑、榴皮石发，青红无数。看尽宣和风景好，又看宫娥北渡。有多少、梨花夜雨。西望铜驼荆榛里，算千秋、老辈惟吾汝。晋宋事，总尘土。鸿濛一气凭㪺取。蹑丹梯、千盘百级，上通元圃。根插中原维地轴，其下黄河一缕。曾经过、怒潮煎煮。无限西风神州恨，倩相轮、做尽兴亡谱。铃铎响，自相语。
贺新郎·登南岳寺大悲阁
作者：陈维崧
朝代：清

峭阁腾危鹘。映新晴、乱崖沓嶂，龙湫兽窟。竹粉松脂空翠极，狼藉山厨僧钵。分一半、绿人毛发。倒灌寺门香雪海，又岩梅、万树参差发。微笑处，忘言说。鼪鼯悲啸春禽聒。更林间、泉鸣谷响，惨悽神骨。今不来游春渐老，孤负浮生作达。且放眼、人间寥阔。阁背一拳看愈好，藓痕皴、嵌就玲珑月。依稀是，袁家渴。
贺新郎·登南岳寺大悲阁
作者：陈维崧
朝代：清
体裁：词

峭阁腾危鹘。映新晴、乱崖沓嶂，龙湫兽窟。竹粉松脂空翠极，狼藉山厨僧钵。分一半、绿人毛发。倒灌寺门香雪海，又岩梅、万树参差发。微笑处，忘言说。鼪鼯悲啸春禽聒。更林间、泉鸣谷响，惨悽神骨。今不来游春渐老，辜负浮生作达。且放眼、人间寥阔。阁背一拳看愈好，藓痕皴、嵌就玲珑月。依稀是，袁家渴。
贺新郎·登龙池绝顶凭虚阁同云臣远公赋
作者：陈维崧
朝代：清

极目真空阔。倚巉岩、屋峦竞瘦，老松都活。澒洞荒寒非世境，昏晓阴阳荡割。更古木、冷烟轇轕。虎迹龙湫经过了，一枝筇、几被罡风夺。才到得，乱蜂末。峰巅小阁危堪掇。嵌崎嵚，呀然如窦，拳然如钵。只怕石栏凭不稳，败叶欲随秋脱。况恰对、崖门初豁。我爱湖光能入望，约他年、再与攀萝葛。看夜半，阳乌渴。
贺新郎·秋夜呈芝麓先生二首
作者：陈维崧
朝代：清

掷帽悲歌发。正倚幌、孤秋独眺，凤城双阙。一片玉河桥下水，宛转玲珑如雪。其上有、秦时明月。我在京华沦落久，恨吴盐、只点愁人发。家何在，在天末。凭高对景心俱折。关情处、燕昭乐毅，一时人物。白雁横天如箭叫，叫尽古今豪杰。都只被、江山磨灭。明到无终山下去，拓弓弦、渴饮黄獐血。长杨赋，竟何益。俊鹘无声攫。羡一代、词场老手，舍公安托。歌到阳关刚再叠，月里斜飞兔脚。帘以外、秋星作作。我得公词行且读，任侏儒、饱饭嘲臣朔。大笑绝，冠缨索。中朝司马麒麟阁。筹边暇、南楼爱挽，书生酬酢。半世颠狂谁念我，多少五陵轻薄。我有泪、只为公落。后夜明月知更好，问陆郎、舞态应如昨。肯为奏，军中乐。
贺新郎·秋夜对月示弟纬云仍用前韵
作者：陈维崧
朝代：清
体裁：词

戍鼓城楼发。问客里、冰轮炤我，几番圆阙。一片银河天外落，光映千门如雪。总则是、汉宫明月。试上麒麟枯冢望，问谁人红粉谁黄发。风乍吼，青蘋末。应侯有胁凭他折。但歌罢、仰天裂眼，识卿何物。穷矣男儿方失路，复壁谁藏英杰。拚潦倒、身名灰灭。细听秋林都飒飒，只沙场断镞阴燐血。良太苦，竟何益。
贺新郎·秋夜对月示弟纬云仍用前韵
作者：陈维崧
朝代：清

戍鼓城楼发。问客里、冰轮照我，几番圆阙。一片银河天外落，光映千门如雪。总则是、汉宫明月。试上麒麟枯冢望，问谁人红粉谁黄发。风乍吼，青蘋末。应侯有胁凭他折。但歌罢、仰天裂眼，识卿何物。穷矣男儿方失路，复壁谁藏英杰。拚潦倒、身名灰灭。细听秋林都飒飒，只沙场断镞阴燐血。良太苦，竟何益。
贺新郎·秋夜饮钱宫声寓中示谭舟石周子俶李西渊章素文仍用前韵
作者：陈维崧
朝代：清

故态狂奴发。君莫学、车中新妇，口中石阙。同是天涯流落者，休使满头霜雪。且斜抱、琵琶弯月。听到钿蝉悽厉处，更突如铁骑纤如发。秋声起，在林末。三更银甲都弹折。不须问、千年宫殿，几番人物。记得馆娃人似玉，唤作平康之杰。曾遇在、兰膏将灭。万事古来谁最苦，只青衫泪与榴裙血。鸡未喔，酒须益。
贺新郎·秋日竹逸约同云臣红友渭文石亭看桂
作者：陈维崧
朝代：清
体裁：词

万斛凉云泻。买蜻蛉、烟潭容裔，晴秋潇洒。黄叶村中行不远，隐隐前山精舍。人已被、暗香萦惹。才见岩梅齐着粉，染西风、丛桂旋开也。流光驶，似奔马。舍舟缓服寻兰若。正霜檐、累累金粟，参差低亚。竹色泉光幽映极，携得一樽堪把。问此乐、何如仆射。忽见高茔延野烧，似赤龙、蹙踏山都赭。矫首看，莽惊诧。
贺新郎·秋日竹逸约同云臣红友渭文石亭看桂
作者：陈维崧
朝代：清

万斛凉云泻。买蜻蛉、烟潭容裔，晴秋潇洒。黄叶村中行不远，隐隐前山精舍。人已被、暗香萦惹。才见岩梅齐著粉，染西风、丛桂旋开也。流光驶，似奔马。舍舟缓服寻兰若。正霜檐、累累金粟，参差低亚。竹色泉光幽映极，携得一樽堪把。问此乐、何如仆射。忽见高茔延野烧，似赤龙、蹙踏山都赭。矫首看，莽惊诧。
贺新郎·秋日行西苑仍用前韵
作者：陈维崧
朝代：清

太液秋鲸攫。红蓼底、龙舟凤艒，沿流依托。记得横汾雄汉武，月夜波心殿脚。又玉管、金箫间作。十二云房都已闭，只将军、绦犬誇平朔。何处觅，秋千索。行人斜过梳妆阁。入耳有、菱歌雁阵，泠泠酬酢。自惜书生难得见，天上桂丛兰薄。单一派、秋荷零落。且拉车前驺卒饮，对西风、莫叹今非昨。依稀奏，还宫乐。
贺新郎·秋日行西苑仍用前韵
作者：陈维崧
朝代：清
体裁：词

太液秋鲸攫。红蓼底、龙舟凤艒，沿流依托。记得横汾雄汉武，月夜波心殿脚。又玉管、金箫间作。十二云房都已闭，只将军、绦犬誇平朔。何处觅，鞦韆索。行人斜过梳妆阁。入耳有、菱歌雁阵，泠泠酬酢。自惜书生难得见，天上桂丛兰薄。单一派、秋荷零落。且拉车前驺卒饮，对西风、莫叹今非昨。依稀奏，还宫乐。
贺新郎·积雨乍晴。竹逸买舟，拉云臣暨余郭外春游，访万子红友不遇，因过石亭探古梅，并坐古香庵小憩
作者：陈维崧
朝代：清

唤个船儿去。傍城河、柳丝蘸碧，渐拖官渡。閒访故人人已出，门锁小桥烟浦。空伫立、怅然谁与。人说前村梅更好，月胧明、绿萼栖毛女。趁波暖，响春橹。僧楼小憩评今古。喜槛外、乱山绝涧，暗香无数。寒食一杯须作达，莫惹春愁万缕。看满眼、纸钱飞处。除却吾曹二三子，只此情、堪共花枝语。花不应，洒红雨。
贺新郎·竹逸屡苦足疾词以讯之
作者：陈维崧
朝代：清

足亦为头责。问先生、经年何事，蹒跚引疾。有足经须行万里，须踏龙堆马邑。更须伴、锦靴红屐。却怪兀如习凿齿，恐美人、躄者交相厄。中有鬼，苦无力。客为代语君姑默。看人世、太行剑阁，纵横几席。尻马神舆吾自有，底事度阡越陌。足虽惫、犹全吾膝。言罢先生徐扪足，且支筇、虚室初生白。刚一笑，宿疴失。
贺新郎·竹逸斋中紫牡丹枯而复生为填此词
作者：陈维崧
朝代：清

日暖莺声细。喜亭亭、依然玉琢，吴宫小字。暂别红尘刚一载，还傍画楼珠砌。却又斗、新兴鬟髻。多少桃腮和杏脸，算旧人、远胜新人丽。论族望，雒阳魏。看花漫忆当年事。记人名、一般颜色，几般才艺。自被子规催去急，零落娇香满地。拚舞榭、为伊长闭。若使紫台真再返，笑鸿都、枉用骖鸾计。花凝笑，又含睇。
贺新郎·竹逸斋中紫牡丹枯而复生为填此词
作者：陈维崧
朝代：清
体裁：词

日煖莺声细。喜亭亭、依然玉琢，吴宫小字。暂别红尘刚一载，还傍画楼珠砌。却又斗、新兴鬟髻。多少桃腮和杏脸，算旧人、远胜新人丽。论族望，雒阳魏。看花漫忆当年事。记人名、一般颜色，几般才艺。自被子规催去急，零落娇香满地。拚舞榭、为伊长闭。若使紫台真再返，笑鸿都、枉用骖鸾计。花凝笑，又含睇。
贺新郎·纤夫词
作者：陈维崧
朝代：清

战舰排江口。正天边、真王拜印，蛟螭蟠钮。征发棹船郎十万，列郡风驰雨骤。叹闾左、骚然鸡狗。里正前团催后保，尽累累、锁系空仓后。捽头去，敢摇手？
稻花恰趁霜天秀。有丁男、临歧诀绝，草间病妇。此去三江牵百丈，雪浪排樯夜吼。背耐得、土牛鞭否？好倚后园枫树下，向丛祠亟倩巫浇酒。神佑我，归田亩。
贺新郎·纤夫词
作者：陈维崧
朝代：清
体裁：词

战舰排江口。正天边、真王拜印，蛟螭蟠钮。徵发棹船郎十万，列郡风驰雨骤。叹闾左、骚然鸡狗。里正前团催后保，尽累累、锁系空仓后。捽头去，敢摇手。稻花恰称霜天秀。有丁男、临岐诀绝，草间病妇。此去三江牵百丈，雪浪排樯夜吼。背耐得、土牛鞭否。好倚后园枫树下，向丛祠、亟倩巫浇酒。神祐我，归田亩。
贺新郎·纤夫词
作者：陈维崧
朝代：清

战舰排江口。正天边、真王拜印，蛟螭蟠钮。徵发棹船郎十万，列郡风驰雨骤。叹闾左、骚然鸡狗。里正前团催后保，尽累累、锁繫空仓后。捽头去，敢摇手。稻花恰称霜天秀。有丁男、临岐诀绝，草间病妇。此去三江牵百丈，雪浪排樯夜吼。背耐得、土牛鞭否。好倚后园枫树下，向丛祠、亟倩巫浇酒。神祐我，归田亩。
贺新郎·缪园与谷梁话旧
作者：陈维崧
朝代：清
体裁：词

鹃舌啼春冷。记并州、十年飘泊，蝶侥蜂倖。花露微蒸才抑鲊，小阁围香说饼。闹多少、帘痕帽影。烛底新翻杨枝曲，字斜行、写上春衣领。只此事，君应省。江南四月残红静。又逢君、斜阳一水，盈盈舴艋。暂借芳园聊话旧，坐皱绿芜三径。算聚散、来朝难定。鸿爪那能长留住，笑系腰、彭祖徒窥井。一弹指，三生顷。
贺新郎·缪园与谷梁话旧
作者：陈维崧
朝代：清

鹃舌啼春冷。记并州、十年飘泊，蝶侥蜂倖。花露微蒸才抑鲊，小阁围香说饼。闹多少、帘痕帽影。烛底新翻杨枝曲，字斜行、写上春衣领。只此事，君应省。江南四月残红静。又逢君、斜阳一水，盈盈舴艋。暂借芳园聊话旧，坐皱绿芜三径。算聚散、来朝难定。鸿爪那能长留住，笑繫腰、彭祖徒窥井。一弹指，三生顷。
贺新郎·腊月初六日是余生日即亡妇忌辰也词以志痛仍用前韵
作者：陈维崧
朝代：清

嫁与黔娄矣。忆糟糠、揾他不住，两眸清水。为我悬弧翻梵夹，下到瑶签第几。直絮得、鹦哥流涕。今日莲幢余转拜，愿相怜、再世休如此。花簌簌，堕成雨。安排果繫干支耳。记当年、代占鸡卜，遍央邻里。更唤街南盲妇到，弹动香蛇弦子。推测尽、五行生死。磨蝎早知真见祟，便长贫、忍客京华里。朝飞雉，寒难起。
贺新郎·腊月初六日是余生日即亡妇忌辰也词以志痛仍用前韵
作者：陈维崧
朝代：清
体裁：词

嫁与黔娄矣。忆糟糠、揾他不住，两眸清水。为我悬弧翻梵夹，下到瑶签第几。直絮得、鹦哥流涕。今日莲幢余转拜，愿相怜、再世休如此。花蔌蔌，堕成雨。安排果系干支耳。记当年、代占鸡卜，遍央邻里。更唤街南盲妇到，弹动香蛇弦子。推测尽、五行生死。磨蝎早知真见祟，便长贫、忍客京华里。朝飞雉，寒难起。
贺新郎·自嘲用赠苏昆生韵同杜于皇赋
作者：陈维崧
朝代：清
体裁：词

高馆灯如绣。屈指算、摄衣登座，放颠时有。惯骂孟尝门下客，无过鸣鸡盗狗。吾宁与、灌夫为友。曾被两行官伎哂，玳筵前、一片喧声透。香醪泼，污红袖。欢场百戏鱼龙吼。却何来、败人意兴，难开笑口。自顾无聊惟直视，夺得鸾篦搔首。叱若辈、何堪祗候。事后极知余谬误，恰流传、更有黄冈叟。疏狂态，谁甘后。
贺新郎·自嘲用赠苏昆生韵同杜于皇赋
作者：陈维崧
朝代：清

高馆灯如绣。屈指算、摄衣登座，放颠时有。惯骂孟尝门下客，无过鸣鸡盗狗。吾宁与、灌夫为友。曾被两行官伎哂，玳筵前、一片喧声透。香醪泼，污红袖。欢场百戏鱼龙吼。却何来、败人意兴，难开笑口。自顾无聊惟直视，夺得鸾篦搔首。叱若辈、何堪秪候。事后极知余谬误，恰流传、更有黄冈叟。疏狂态，谁甘后。
贺新郎·舟泊枫桥，同吴广璧小饮金苇昭斋中，归过寒山寺，因忆昔年阮亭王先生入吴，夜已曛黑，风雨杂遝，阮亭摄衣著屐，列炬登岸，径上寺门，题诗二绝而去，一时以为狂。今别去六七年矣，怅然赋此并怀阮亭
作者：陈维崧
朝代：清
体裁：词

缆系烟汀尾。见一派、江村桥下，斜阳水市。西舫东船那可语，且过幽斋谋醉。恰海蠢、园甘盈匕。归路欹潭如栈狭，映颓墙、倒出惊奇鬼。人道是，寒山寺。寺门话向同行子。记王郎、昔年黑夜，冲泥经此。椽吏两行争匿笑，笑看官今何事。乞火照、破扉题字。今日满廊蜗篆绿，扪壁间、蝌蚪无存矣。谁会我，怀人意。
贺新郎·舟泊枫桥，同吴广璧小饮金苇昭斋中，归过寒山寺，因忆昔年阮亭王先生入吴，夜已曛黑，风雨杂遝，阮亭摄衣著屐，列炬登岸，径上寺门，题诗二绝而去，一时以为狂。今别去六七年矣，怅然赋此并怀阮亭
作者：陈维崧
朝代：清

缆繫烟汀尾。见一派、江村桥下，斜阳水市。西舫东船那可语，且过幽斋谋醉。恰海蠢、园甘盈匕。归路欹潭如栈狭，映颓墙、倒出惊奇鬼。人道是，寒山寺。寺门话向同行子。记王郎、昔年黑夜，冲泥经此。椽吏两行争匿笑，笑看官今何事。乞火照、破扉题字。今日满廊蜗篆绿，扪壁间、蝌蚪无存矣。谁会我，怀人意。
贺新郎·茶村寺寓逢庭柏上人有赠
作者：陈维崧
朝代：清

急雨铜街没。喜瞥遇、一僧不俗，有愁都豁。半世不曾持梵呗，只唱晓风残月。让衮衮、群儿成佛。音节柔和兼妙好，鬘陀花、簌簌翻林樾。遗恨事、无毫发。鼕鼕画鼓春雷发。似临颍、十三娘舞，剑光奔突。赢得阇黎争匿笑，讵是灵山衣钵。长啸也、岑牟难脱。万事谁真谁算假，拍红牙、那便閒生活。持此意，问迦叶。
贺新郎·蔡九霞招饮同云间沈友圣赋六用前韵
作者：陈维崧
朝代：清

石腹空而罅。斗巑岏、斜欹压笋，龙孙几鲊。屋后松杉都作势，黛色涛声喷射。且与客、提壶其下。慷慨摄衣升上坐，夜苍茫、说剑空堂怕。衣露肘，诗瓢挂。忠襄碧血高原洒。誓三光、骑箕裹革，丹青图画。抵几奋髯谈往事，恨杀乾坤铜马。将如此、金瓯碎打。且向蔡经家烂醉，只今宵、背痒谁搔者。天可幕，地为藉。
贺新郎·蘧庵先生五日有鱼酒之饷醉后填词
作者：陈维崧
朝代：清

蒲酒浓如乳。更为我、东溟斫鲙，大鱼就脯。携酒石榴花下醉，还选腹腴亲煮。耳热也、休提今古。只有寒潮围故国，叹龙舟、寂寞无寻处。风乍起，瘦蛟舞。何须远望悲荆楚。暗想像、广陵旧事，泪多于雨。火照佛狸城下水，丞相孤军难渡。记时节、也邻重五。儿女谁知英雄恨，辟兵符、戏向钗头赌。葵影绿，小窗午。
贺新郎·蘧庵先生令孙女出阁词以志贺即次先生原韵
作者：陈维崧
朝代：清

钿盒同心镂。恰盈盈、风吹蝉鬓，花笼螓首。太史门阑新筑馆，喜气尘寰稀有。况才届、女儿节后。山上有山齐太华，丈人峰、长调追辛柳。好腾遍，香奁口。崔卢河北真嘉耦。拊鹓雏、玉堂花烛，璇房箕帚。暂了人间婚嫁事，东海依然碧皱。把五岳、芒鞋制就。却上玉清镌氏籍，挈一双、鸾凤成仙友。松与柏，订长久。
贺新郎·虎邱剑池作
作者：陈维崧
朝代：清
体裁：词

山腹苍皮罅。劈巉岩、一洼深黑，险于人鲊。仄嵌斜攒龟脊滑，林气水声交射。有屈曲、龙蟠其下。上搆危梁凌绝巘，窈而深、凿孔行人怕。吸冷瀑，半空挂。坏廊欹磴哀湍泻。望参差、雕棂黛阁，晶荧入画。故国江山还在眼，添了西风战马。又殿上、夜钟将打。雨蚀残碑名姓在，醉摩崖、汝是知音者。相对坐，草堪藉。
贺新郎·虎邱剑池作
作者：陈维崧
朝代：清

山腹苍皮罅。劈巉岩、一洼深黑，险于人鲊。仄嵌斜攒龟脊滑，林气水声交射。有屈曲、龙蟠其下。上搆危梁淩绝巘，窈而深、凿孔行人怕。吸冷瀑，半空挂。坏廊欹磴哀湍泻。望参差、雕棂黛阁，晶荧入画。故国江山还在眼，添了西风战马。又殿上、夜钟将打。雨蚀残碑名姓在，醉摩崖、汝是知音者。相对坐，草堪藉。
贺新郎·见南苑阱熊而叹之同吴天石赋
作者：陈维崧
朝代：清

南苑花如绣。见一带、长杨虎圈，咆哮百兽。此物傫然馀猛气，攀槛时时欲吼。像铁骑、金戈驰骤。可惜当熊人去杳，锁宫槐、冷落黄金甃。谁侍奉，金门帚。烂羊都尉通侯狗。但骁雄、偏嗟失势，所遭不偶。犹记深山腾踔日，狮子猘儿为友。追险怪、曾踰宇宙。此日草间狐兔尽，束身归，五柞同猿狖。蹯已落，宰夫手。
贺新郎·诸城李渭清赠我以龙须数茎，同曹舍人实庵、陆编修义山、沈大令融谷赋。余箧中旧有虎须，故篇中及之
作者：陈维崧
朝代：清

猛性何曾改。记当年、元黄血战，怒涛澎湃。一自海风吹阵破，神物居然颓惫。冷笑煞、纷纷虫豸。失势人豪多类此，有项王刎死田横败。也一样，归菹醢。虎须旧惯装腰带。是铜峰、猎徒脱赠，为防百怪。长恨此生谁配尔，瑜亮相遭宁再。忍竟使、淮阴伍哙。今日两雄都入手，便山魈、水蜮逢何害。况自有，吾髯在。
贺新郎·读汉书李陵传七用前韵
作者：陈维崧
朝代：清

壶口敲成罅。向床头、一编佐苦，胜于鸡鲊。痛惜河梁李都尉，飞将家声善射。今至此、子卿足下。陵既孤恩汉负义，睨刀环、再辱男儿怕。高高月，长城挂。身降名耻凭谁洒。笑纷纷、人奴卫霍，淩烟描画。循发更衣闻绪语，起听悲鸣枥马。正万帐、严更齐打。读未终篇浮大白，剧堪怜、箭尽兰山者。颓然醉，花阴藉。
贺新郎·读汉书李陵传七用前韵
作者：陈维崧
朝代：清
体裁：词

壶口敲成罅。向床头、一编佐苦，胜于鸡鲊。痛惜河梁李都尉，飞将家声善射。今至此、子卿足下。陵既辜恩汉负义，睨刀环、再辱男儿怕。高高月，长城挂。身降名耻凭谁洒。笑纷纷、人奴卫霍，凌烟描画。循发更衣闻绪语，起听悲鸣枥马。正万帐、严更齐打。读未终篇浮大白，剧堪怜、箭尽兰山者。颓然醉，花阴藉。
贺新郎·谒梅花和尚墓十三用前韵
作者：陈维崧
朝代：清

古碣穿云罅。奠幽坟、聊供蒲笋，奚烦脯鲊。摇曳疏花三四本，雪魄冰魂光射。墓正嵌、横斜之下。隧道藓皆纯铁色，扪断螭齾兽碑文怕。薜荔黑，墙阴挂。萧萧小院空香洒。指高原、一抔云水，此中有画。一自赵家陵阙燬，极目西风石马。总分付、浙江潮打。只有岿然斯冢在，落梅风、捲散樵苏者。英满地，衫堪藉。
贺新郎·贺李丹壑京闱秋捷
作者：陈维崧
朝代：清

年少真英发。是当年、茶陵相器，邺侯仙骨。喷沫骄嘶矜宠甚，所向全无空阔。喜历块、过都一抹。商隐曾誇衮师好，学参军、祇解翻苍鹘。谁似尔，最轩豁。讵关家世高门阀。羡便便、艺林经笥，嶒嵘突兀。昨夜月娥临桂殿，笑倚冰轮蟾窟。正付与、天香时节。来岁杏园花倍好，捲东风、十里珠帘揭。争看汝，绣袍缬。
贺新郎·贺李丹壑京闱秋捷
作者：陈维崧
朝代：清
体裁：词

年少真英发。是当年、茶陵相器，邺侯仙骨。喷沫骄嘶矜宠甚，所向全无空阔。喜历块、过都一抹。商隐曾誇衮师好，学参军、祗解翻苍鹘。谁似尔，最轩豁。讵关家世高门阀。羡便便、艺林经笥，嶒嵘突兀。昨夜月娥临桂殿，笑倚冰轮蟾窟。正付与、天香时节。来岁杏园花倍好，捲东风、十里珠帘揭。争看汝，绣袍缬。
贺新郎·贺程昆崙生日并送其之任皖城
作者：陈维崧
朝代：清

榴子红如绣。正绮席、吴盐下豉，金盘雪藕。七载南徐挥羽扇，肘后黄金似斗。北固外、晴江夜走。留取臂间长命缕，算节过、五日刚踰九。重为我，先生寿。迁官况在悬弧后。看他日、郡庭一望，匡庐湓口。今古量才惟一石，公也文章不朽。讵更叹、一麾出守。还拟枞阳城下过，献新词、再进当筵酒。公倘许，狂生否。
贺新郎·贺阮亭三十
作者：陈维崧
朝代：清
体裁：词

牛马江东走。陪满座、邹枚上客，为君称寿。七叶貂蝉连凤阙，坐拥银筝翠袖。又兄弟、才雄八斗。三十王郎年正少，恰黄金、铸印双悬肘。此意气，古无有。淡黄十里隋堤柳。更多少、竹西歌吹，樊川诗酒。满目关山原不恶，只是繁华非旧。算惟有、文章不朽。簌簌珠帘人不捲，看使君、灯火春城口。依稀羡，欧阳守。
贺新郎·贺阮亭三十
作者：陈维崧
朝代：清

牛马江东走。陪满座、邹枚上客，为君称寿。七叶貂蝉连凤阙，坐拥银筝翠袖。又兄弟、才雄八斗。三十王郎年正少，拾黄金、铸印双悬肘。此意气，古无有。淡黄十里隋堤柳。更多少、竹西歌吹，樊川诗酒。满目关山原不恶，只是繁华非旧。算惟有、文章不朽。簌簌珠帘人不捲，看使君、灯火春城口。依稀羡，欧阳守。
贺新郎·赠何生铁
作者：陈维崧
朝代：清

铁汝前来者。曷不学、雀刀龙笛，腾空而化。底事六州都铸错，孤负阴阳炉冶。气上烛、斗牛分野。小字又闻呼阿黑，讵王家、处仲卿其亚。休放诞，人笞骂。萧疏粉墨营邱画。更雕镵、渐台威斗，邺宫铜瓦。不值一钱畴惜汝，醉倚江楼独夜。月照到、寄奴山下。故国十年归不得，旧田园、总被寒潮打。思乡泪，浩盈把。
贺新郎·赠何生铁
作者：陈维崧
朝代：清
体裁：词

铁汝前来者。曷不学、雀刀龙笛，腾空而化。底事六州都铸错，辜负阴阳炉冶。气上烛、斗牛分野。小字又闻呼阿黑，讵王家、处仲卿其亚。休放诞，人笞骂。萧疏粉墨营丘画。更雕镵、渐台威斗，邺宫铜瓦。不值一钱畴惜汝，醉倚江楼独夜。月照到、寄奴山下。故国十年归不得，旧田园、总被寒潮打。思乡泪，浩盈把。
贺新郎·赠善弈者苏生
作者：陈维崧
朝代：清

入市乘羊暇。乍归向、百花庭院，春衣暗卸。小与手谈残红径，秋水满眶微泻。日影碎、剧棋难罢。争睹宣城真太守，问何人、中正如卿者。秋善弈，尔其亚。局中有劫凭君打。莫沈吟、樵夫柯烂，瑶池花谢。闻道外边风渐竞，一子甚时才下。休閒煞、春前阵马。天帝井公方对博，又从来、似弈长安也。都付与，楸枰话。
贺新郎·赠善弈者苏生
作者：陈维崧
朝代：清
体裁：词

入市乘羊暇。乍归向、百花庭院，春衣暗卸。小与手谈残红径，秋水满眶微泻。日影碎、剧棋难罢。争睹宣城真太守，问何人、中正如卿者。秋善弈，尔其亚。局中有劫凭君打。莫沉吟、樵夫柯烂，瑶池花谢。闻道外边风渐竞，一子甚时才下。休閒煞、春前阵马。天帝井公方对博，又从来、似弈长安也。都付与，楸枰话。
贺新郎·赠徐月士次友人韵
作者：陈维崧
朝代：清

万事都成昨。剩胸中、不平郁起，峰峦确荦。我有匣中三尺水，涩书寒铓冷锷。夜夜听、秋城鼓角。青眼谁人吾竟老，喜逢君、交道真堪托。忘不了，灯前约。封侯自有嫖姚霍。且高歌、蹲蹲舞我，乌乌和若。十载樊川狂客梦，赢得扬州一觉。渐衮遍、四条弦索。绿醑黄花拚尽兴，管来年、綵笔惊河朔。休只忆，江南乐。
贺新郎·赠成容若
作者：陈维崧
朝代：清

丹凤城南路。看纷纷、崔卢门第，邹枚诗赋。独炙鹅笙潜趁拍，花下酒边閒谱。已吟到、最消魂处。不值一钱张三影，尽旁人、拍手揶揄汝。何至作，温韦语。总然不信填词误。忆平生、几枝红豆，江东春暮。昨夜知音才握手，笛里飘零曾诉。长太息、钟期难遇。斜插侍中貂更好，箭？鸣、从猎回中去。堂堂甚，为君舞。
贺新郎·赠成容若
作者：陈维崧
朝代：清
体裁：词

丹凤城南路。看纷纷、崔卢门第，邹枚诗赋。独炙鹅笙潜趁拍，花下酒边閒谱。已吟到、最消魂处。不值一钱张三影，尽旁人、拍手揶揄汝。何至作，温韦语。总然不信填词误。忆平生、几枝红豆，江东春暮。昨夜知音才握手，笛里飘零曾诉。长太息、钟期难遇。斜插侍中貂更好，箭�鸣、从猎回中去。堂堂甚，为君舞。
贺新郎·赠程穆倩
作者：陈维崧
朝代：清

痛饮芜城夜。喜春秋、甫当六十，词场雄霸。䟤跋短歌歌自寿，幻作虫言变化。是慢戏、滑稽之亚。虫达封侯何必问，唤虫虫、小语飘檀麝。君击缶，吾行炙。四筵安坐争相诧。算绝艺、韭花姜尾，古来无价。牵率老夫儿子五，索笑挽须灯下。论此乐、胜于仆射。有酒且沽浇磊块，任无钱、也向垆头贳。休辞醉，先生诈。
贺新郎·赠苏昆生
作者：陈维崧
朝代：清

吴苑春如绣。笑野老、花颠酒恼，百无不有。沦落半生知己少，除却吹箫屠狗。算此外、谁欤吾友。忽听一声河满子，也非关、雨湿青衫透。是鹃血，凝罗袖。武昌万叠戈船吼。记当日、征帆一片，乱遮樊口。隐隐柁楼歌吹响，月下六军搔首。正乌鹊、南飞时候。今日华清风景换，剩凄凉、鹤发开元叟。我亦是，中年后。
贺新郎·赠高内翰澹人
作者：陈维崧
朝代：清

家傍红墙里。羡薇郎、桃花绶带，翩何清绮。白玉阑干黄金钥，别殿秋晴似水。频宣召、綵毫才子。尘世那知天上景。但微闻、奏赋天颜喜，眉子砚，澄心纸。鄙人琐琐吴蒙耳。怅生平、潜踪屠钓，埋名井里。一头绿蓑三弄笛，伎俩如斯而已。只合向、江南閒睡。深感云霄凭问讯，算人生、几度逢知己。燕市上，浩歌起。
贺新郎·辛酉除夕恭遇两宫徽号覃恩臣妻亦沾一命感怀纪事仍用前韵
作者：陈维崧
朝代：清

一岁将阑矣。怅年华、挽他不住，滔滔似水。五十馀番婪尾酒，愁类今番有几。蜡烛也、替人流涕。痴绝客冬逢是节，盼征轺、尚冀人来此。浑不道，竟成雨。栖迟只为君恩耳。宁不念、茶香笋滑，铜官故里。今日五花沾一命，波及臣之妻子。敢尚诉、臣饥欲死。倘比黄花人尚在，制翟衣、寄到深闺里。虽病也，定然起。
贺新郎·过武塘赠魏子存先生十一用前韵
作者：陈维崧
朝代：清

厂倚龙松罅。记从公、红槽压酒，玉盘堆鲊。醉数一行天上雁，玉靶翻身仰射。笑万骑、其材悉下。我遽别公游宛雒，虎牢关、径仄攀跻怕。步步学，猿猱挂。湘潭鄂渚微云洒。人争羡、文章宗主，江山图画。叹我还乡悲伏枥，老作空墙病马。骨骼瘦、凭谁鞭打。乘兴扁舟来话旧，雨迷离、自笑栖栖者。风雅事，惟公藉。
贺新郎·连朝霁色殊佳，桂丛复放，而寂寂空斋，秋寻无策，兼之溪蟹大上，手中不名一钱，俱恨事也。词以自嘲并柬云臣竹逸
作者：陈维崧
朝代：清

六曲银屏矮。晃书签、碧空乍沐，晴光无赖。料得空山丛桂畔，泼遍朝烟暮霭。贪结伴、鸣榔欸乃。箧少青蚨愁雇直，算今年、逋了秋寻债。还自笑，尔胡惫。老饕僵卧谁能耐。汩馋涎、湖干大上，肥香筐蟹。捣就橙齑赊得否，溪友得钱方卖。笑吟兴、因君都败。佳节来朝重九是，战西风、破帽今还在。只愁被，秋阴碍。
贺新郎·送三韩李若士省亲之楚
作者：陈维崧
朝代：清
体裁：词

秋到离亭暮。羡风前、珊鞭玉靶，翩然竟去。借问此行何所向，笑指巴烟郢树。是乌鹊、惯南飞处。路入南荒休骋望，有陶公、战舰空滩雨。酾热酒，浪花舞。严君坐拥貔貅旅。压江流、一军下濑，目无黄祖。昨夜月明亲飨士，要奏新填乐府。都不用、陈琳阮瑀。手掣红旗翻破阵，看郎君、下笔惊鹦鹉。猿臂种，气如虎。
贺新郎·送三韩李若士省亲之楚
作者：陈维崧
朝代：清

秋到离亭暮。羡风前、珊鞭玉靶，翩然竟去。借问此行何所向，笑指巴烟郢树。是乌鹊、惯南飞处。路入南荒休骋望，有陶公、战舰空滩雨。酾热酒，浪花舞。严君坐拥貔貅旅。厌江流、一军下濑，目无黄祖。昨夜月明亲飨士，要奏新填乐府。都不用、陈琳阮瑀。手掣红旗翻破阵，看郎君、下笔惊鹦鹉。猿臂种，气如虎。
贺新郎·送吴瑹符归武林
作者：陈维崧
朝代：清

君去还来否。倚西风、频搔短鬓，且攀衰柳。词句沈雄兼感激，似尔惊才希有。论笔势、苍然最陡。可惜男儿分袂易，遍长安、寻煞无红袖。谁为我，劝君酒。芒鞋忆昨三边走。正严寒、连营毳帐，几重刁斗。从古阴山花最少，只有土花铺绣。更只有、六花狂吼。今日秋容偏潋滟，小湖头、西子妆才就。归去也，恰重九。
贺新郎·送吴瑹符归武林
作者：陈维崧
朝代：清
体裁：词

君去还来否。倚西风、频搔短鬓，且攀衰柳。词句沉雄兼感激，似尔惊才希有。论笔势、苍然最陡。可惜男儿分袂易，遍长安、寻煞无红袖。谁为我，劝君酒。芒鞋忆昨三边走。正严寒、连营毳帐，几重刁斗。从古阴山花最少，只有土花铺绣。更只有、六花狂吼。今日秋容偏潋滟，小湖头、西子妆才就。归去也，恰重九。
贺新郎·送四弟子万之任黎城
作者：陈维崧
朝代：清
体裁：词

月尚圆如许。只江郎、魂消欲别，黯然难赋。矫首玉河桥上立，这我斯须还住。看历历、霜毫白兔。假使羿妃知此意，敞璇闺、应也愁蛾聚。何苦炤，征鞍去。此行莫道微宫误。算人间、几多彩笔，难纡尺组。上党旧为天下脊，共说雄藩泽潞。趁年少、黄皮缚裤。若到三垂冈上过，倚西风、立马为传语。李亚子，竟何处。
贺新郎·送四弟子万之任黎城
作者：陈维崧
朝代：清

月尚圆如许。只江郎、魂消欲别，黯然难赋。矫首玉河桥上立，这我斯须还住。看历历、霜毫白兔。假使羿妃知此意，敞璇闺、应也愁蛾聚。何苦照，征鞍去。此行莫道微宫误。算人间、几多彩笔，难纡尺组。上党旧为天下脊，共说雄藩泽潞。趁年少、黄皮缚裤。若到三垂冈上过，倚西风、立马为传语。李亚子，竟何处。
贺新郎·送姜西溟入都
作者：陈维崧
朝代：清

去矣休回顾。尽疏狂、长安市上，飞扬跋扈。谁道天涯知己少，半世人中吕布。仗彩笔、凭陵今古。伏枥悲歌平生恨，肯车中、闭置加穷绔。君莫信，文章误。杨花细糁京江渡。恰盈盈、租船吹笛，柁楼挝鼓。屈指帝城秋更好，寄语冰轮玉兔。为我照、望诸君墓。相约当年荆高辈，唤明驼、倒载琵琶女。葡萄酒，色如乳。
贺新郎·送家广陵下第南归海宁兼以志慰
作者：陈维崧
朝代：清

槐影摇清夏。送君行、红亭绿酒，轻衫细马。家世沙堤兼绣戟，谁不旧知名者。况彩笔、凭陵骚雅。月殿桂华新掇取，准金台、买骏重论价。又迟尔，三年也。真珠莫惜离筵泻。尽人间、群儿自贵，底须悲诧。昨见垂杨词几阕，诉尽雨昏烟嫁。空叹息、娉婷入画。自古柳为天上宿，踠长条、定遣笼鸳瓦。会相见，龙墀下。
贺新郎·送彭直上下第还邓州兼柬贤兄中郎
作者：陈维崧
朝代：清
体裁：词

且作平生话。尽当筵、拍张脱帽，吹箫舞蔗。身是陇西猿臂种，家世由来善射。遭几度、蓝田尉骂。迟汝三年封侯事，笑谁令、健笔兼骚雅。彼李蔡，人中下。临岐老泪如铅泻。趁杯阑、幡然竟去，轻弓快马。到日贤兄凭寄语，撩乱柳绵飞去。有别绪、与之成把。博望野花红染血，诉行藏、风里休悲咤。恐又震，昆阳瓦。
贺新郎·送彭直上下第还邓州兼柬贤兄中郎
作者：陈维崧
朝代：清

且作平生话。尽当筵、拍张脱帽，吹箫舞蔗。身是陇西猿臂种，家世由来善射。遭几度、蓝田尉骂。迟汝三年封侯事，笑谁令、健笔兼骚雅。彼李蔡，人中下。临歧老泪如铅泻。趁杯阑、幡然竟去，轻弓快马。到日贤兄凭寄语，撩乱柳绵飞去。有别绪、与之成把。博望野花红染血，诉行藏、风里休悲咤。恐又震，昆阳瓦。
贺新郎·送蒋京少随尊公学宪之任豫章
作者：陈维崧
朝代：清

双桨摇晴渌。溯长江、浔阳西上，浪堆银屋。卿月乘秋映湓浦，高会诸生白鹿。羡公子、翩翩綵服。君去鲤庭浮画舫，更何人、和我迦陵曲。谁共剪，西窗烛。秋容一望真如沐。照江山、广寒新样，一轮圆玉。此地王郎题赋后，依旧落霞孤鹜。文采事、算君堪续。莫道衡阳回雁少，倚西风、念我成衰独。须频寄、好词读。
贺新郎·送西溟南归和容若韵
作者：陈维崧
朝代：清
体裁：词

三载徐园住。记缠绵、春衫雪屐，几曾离阻。又作昭王台畔客，日日旗亭画句。最难得、他乡欢聚。眼底独怜君落拓，又何堪，鹃鸟啼红去。都不信，竟如许。千丝漫理无头绪。问愁悰、原非只为，渭城朝雨。如此人还如此别，说甚凌云遭遇。笑多少、痴儿騃女。本拟三冬长剪烛，怅今番、旧约成辜负。和残菊，隔篱语。
贺新郎·送西溟南归和容若韵
作者：陈维崧
朝代：清

三载徐园住。记缠绵、春衫雪屐，几曾离阻。又作昭王台畔客，日日旗亭画句。最难得、他乡欢聚。眼底独怜君落拓，又何堪，鹃鸟啼红去。都不信，竟如许。千丝漫理无头绪。问愁悰、原非只为，渭城朝雨。如此人还如此别，说甚淩云遭遇。笑多少、痴儿騃女。本拟三冬长剪烛，怅今番、旧约成孤负。和残菊，隔篱语。
贺新郎·送西蜀余生，生赴洞庭梅社之约
作者：陈维崧
朝代：清

积雨晴光霎。偃南荣、萧然斗室，炉熏梵夹。门外绿潭风乱响，何处橹声飒飒。又惊起、陂塘睡鸭。此地蜀风殊不恶，况翁家、原住巴东峡。姑小住，歌相答。翁言光福村中塔。十年来、与周旋久，民风颇洽。每到春时向晴昊，千树繁花乱插。玉浪捲、直冲苕霅。茶灶笋舆屏当未，鹤猿盟、夙订三章法。亟归荷，伯伦锸。
贺新郎·送邵兰雪归吴门仍用前韵
作者：陈维崧
朝代：清

易水严装发。休回首、故人别酒，帝城高阙。九曲黄河迎马首，淼淼龙宫堆雪。说不尽、天涯白月。君去故侯瓜可种，向西风、莫短冲冠发。人世事，总毫末。长洲鹿走苏台折。叹年少、当歌不醉，此非俊物。试到吴东门下问，可有吹箫人杰。有亦被、怒潮磨灭。来夜天街无酒伴，怕离鸿、叫得枫成血。亦归耳，住何益。
贺新郎·都门洗象词同纬云弟赋
作者：陈维崧
朝代：清

百戏鱼龙聚。昼阴阴、云房冰洞，帝城无暑。日晡波心张水幄，列坐彻侯公主。其外有、倾城士女。少顷蛮奴乘象至，整鞭梢、踏入金塘去。喧豗甚，尔何怒。鼻殷捲尽西山雨。看水面、涛飞海立，银倾雪注。犹记昆明传象战，莋马僰童跋扈。今已庆、太平寰宇。浴罢含元宣立仗，望赭袍、一朵红云吐。率百兽，御阶舞。
贺新郎·酬赠王山长即次来韵
作者：陈维崧
朝代：清

城与银河接。正新秋、千门碧瓦，万重晴雪。薄宦京华愁不了，聊唱新词数阕。还卸取、玉簪偷节。曲犯梁州偏入破，劈关河、几阵风骚屑。英雄恨，甚时歇。襄樊军鼓鸣金铁。问当年、周郎战垒，沙沈戟折。一自幽兰零落后，只剩湘潭愁客。笑乞米、频劳书帖。稍待酒香篱菊放，尽生平、细共先生说。恐又惹，唾壶缺。
贺新郎·酬赠王山长即次来韵
作者：陈维崧
朝代：清
体裁：词

城与银河接。正新秋、千门碧瓦，万重晴雪。薄宦京华愁不了，聊唱新词数阕。还卸取、玉簪偷节。曲犯梁州偏入破，劈关河、几阵风骚屑。英雄恨，甚时歇。襄樊军鼓鸣金铁。问当年、周郎战垒，沙沉戟折。一自幽兰零落后，只剩湘潭愁客。笑乞米、频劳书帖。稍待酒香篱菊放，尽生平、细共先生说。恐又惹，唾壶缺。
贺新郎·重游菊圃纪事
作者：陈维崧
朝代：清

乌桕全红也。过溪桥、重游昨日，笔篱茅舍。笑语生香来渐近，衫影参差入画。见一队、明妆淡雅。要撚黄花亲比瘦，小阑干、不许帘儿挂。人与菊，并堪把。霜天短鬓惊衰谢。恰何缘、人间尚有，钿车罗帕。万事西风吹散了，黄叶漫天而下。偏只向、看花人打。若使渊明今日在，料先生、也被閒情惹。狂奴态，甘遭骂。
贺新郎·闰五月五日金沙道中次刘后村韵
作者：陈维崧
朝代：清
体裁：词

浪阔骊珠吐。傍城河、依然游冶，水嬉消暑。前月葵榴还炤眼，又见龙舟斗虎。何不唱、公乎无渡。两遍兰桡招不得，笑吴儿、枉费閒箫鼓。大鱼吼，撇波舞。骚人词客应相许。叹穷途、累如怜我，分予桂醑。不信握瑜怀瑾者，犹羡人间角黍。看万斛、天风正怒。此地良常连海馆，料神仙、也念忠魂苦。唤江水，捲今古。
贺新郎·闰五月五日金沙道中次刘后村韵
作者：陈维崧
朝代：清

浪阔骊珠吐。傍城河、依然游冶，水嬉消暑。前月葵榴还照眼，又见龙舟斗虎。何不唱、公乎无渡。两遍兰桡招不得，笑吴儿、枉费閒箫鼓。大鱼吼，撇波舞。骚人词客应相许。叹穷途、累如怜我，分予桂醑。不信握瑜怀瑾者，犹羡人间角黍。看万斛、天风正怒。此地良常连海馆，料神仙、也念忠魂苦。唤江水，捲今古。
贺新郎·阐释夜雨感怀和尤悔庵原韵
作者：陈维崧
朝代：清

蓦又帘纤矣。想天边、也应长恨，泪如铅水。墙角野花无赖极，细算今朝开几。攀摘罢、定然流涕。拟到桥头寻日者，问半生、骨肉何如此。行人少，天新雨。飕飗况是秋盈耳。意家园、黔娄有妇，宛然乡里。飒飒西风吹去了，留赠黄金钿子。难怪我、桐枯心死。冷雨茜裙都染血，忍相拚、送入秋坟里。凭恨曲，唤他起。
贺新郎·题大司农梁苍岩先生五苗图
作者：陈维崧
朝代：清

靧面桃花雪。羡昌昌、搓酥滴粉，珠装翠刷。昨夜分明天上冷，玉兔初肥时节。早谪向、姮娥宫阙。骑上紫皇狞小凤，笑群儿、项领寻常物。粗了了，甚贤达。曾经入梦缭绫滑。是宣和、写生墨绣，虬松都活。今日荷衣能出拜，果应兰芽其茁。算此事、通都艳说。摩顶苗哥须记取，奋扶摇、绦旋行当掣。家自有，魏公笏。
贺新郎·题孙赤崖小像用曹顾庵学士韵
作者：陈维崧
朝代：清

入洛人如璧。记当年、才名争数，江东孙策。况值贤兄新夺帜，细马春游禁陌。看两两、油幢绣戟。倏忽浮云生宫殿，十九年、罚作长流客。才出塞，鬓先白。京华握手鸣珂宅。剧悲歌、蛾眉劝酒，驼酥行炙。今日阊门重见面，更尽杯中琥珀。总莫问、鸿泥雪迹。一笑披图三珠树，羡儿皆字猘奴呼释。万户乐，君休易。
贺新郎·题思嗜轩为姜勉中赋用题青瑶屿原韵
作者：陈维崧
朝代：清

羊枣经霜罅。记当年、狂歌曾点，甘同嗜鲊。老干虬柯三四本，冷翠幽光团射。曾脱帽、行吟其下。一自人缠风木恨，剩支楹、仄磴欹危怕。萝葛翳，鼪鼯挂。三年泪为思亲洒。葺亭轩、峥泓明瑟，重开图画。粉壁疏窗仍靓好，拭尽尘埃野马。果熟也、莫从人打。不是瀼西饶靳惜，是前人、口泽斯存者。歌纂纂，荫堪藉。
贺新郎·题曹实庵珂雪词
作者：陈维崧
朝代：清

满酌凉州酝。爱佳词、一编珂雪，雄深苍稳。万马齐瘖蒲牢吼，百斛蛟螭囷蠢。算蝶拍、莺簧休混。多少词场谈文藻，向豪苏、腻柳寻蓝本。吾大笑，比蛙黾。爇残桦烛刚馀寸。叹从来、虞卿坎坷，韩非孤愤。耳热杯阑无限感，目送塞鸿归尽。又眼底、群公衮衮。作达放颠无不可，劝临淄、且傅当筵粉。城柝沸，夜乌紧。
贺新郎·题沙介臣词并柬周翼微郁东堂二子仍用前韵
作者：陈维崧
朝代：清

健笔森拿攫。自古道、才人无命，英雄有托。黄歇坟前军鼓动，万弩攒平阵脚。从此后、哀鸿竞作。索米长安非失策，看掀髯、意气雄河朔。荆高辈，未萧索。莺花丽句传三阁。更旅舍、同时二妙，和歌相酢。硬箭轻裘推劲敌，爽气毫端喷薄。乍出手、双雕都落。我去诸公应忆我，记风前、红烛烧如昨。息壤在，速行乐。
贺新郎·题郁东堂词仍用前韵
作者：陈维崧
朝代：清

龙爪槐张攫。驰突处、宛骝蹴铁，死生堪托。我把金荃词一卷，字字写成钗脚。是吾友、东堂之作。读罢悲风生肘腋，羡君才、不减王宁朔。相怜也，总萧索。茂陵一病成担阁。叹客里、无多暇日，我歌君酢。醉擘银筝弹一曲，弹到秋云都薄。只是诉、两人沦落。泣下羞为儿女态，问吾生、舌在还如昨。休作苦，且行乐。
贺新郎·题郎官山雪霁图送家伯驺还八闽
作者：陈维崧
朝代：清

闽峤盘天际。怅连年、幔亭昔梦，枕边频制。拓得郎官山半幅，目断层崖雪霁。飞不透、鹧鸪声里。今日真成归计稳，涨蛮天、一片南还骑。桄榔面，家山味。前滩唤囝乡音细。傍榕阴、晶丸万颗，依然斜缀。绿蛎房边红齿屐，喧笑应门童稚。谁暇诉、飘零情事。少顷武夷君有信，也头童面皱骖鸾至。惊此别，几年岁。
贺新郎·颜鲁公八关斋碑
作者：陈维崧
朝代：清

万劫何曾坏。裂苍皮、筋缠血裹，藓痕攒虿。刓角缺文铜绿渗，郜鼎牺尊儿辈。风雨急、百灵趋拜。多事囚螭还掣虎，覆巉岩、翻恨孤亭在。何不放，腾光怪。先生当日原兵解。想挥毫、握拳透爪，笔锋英快。门枕睢阳荒战垒，断镞愁燐似海。呼南八、声情慷慨。千古双忠遗迹并，剔残碑、洗尽纤浓态。鹰侧脑，㩳天外。
贺新郎·食李戏作
作者：陈维崧
朝代：清
体裁：词

咄汝前来此。问尔祖，人人都道，犹龙李耳。一自瑶星沦谪后，恰值杨花尽矣。又幻出、李唐家世。纵劣犹能交贵介，伴浮瓜、游戏西圆邸。杨家果，讵君比。如今惯代桃僵死。客经过、其冠不正，视同苦李。一入公门长更辱，钻核羞他名士。但说着、王戎冷齿。只有井边堪避世，与蛴螬、饮啄称知己。还愁遇，于陵子。
贺新郎·食李戏作
作者：陈维崧
朝代：清

咄汝前来此。问尔祖，人人都道，犹龙李耳。一自瑶星沦谪后，恰值杨花尽矣。又幻出、李唐家世。纵劣犹能交贵介，伴浮瓜、游戏西圆邸。杨家果，讵君比。如今惯代桃僵死。客经过、其冠不正，视同苦李。一入公门长更辱，钻核羞他名士。但说著、王戎冷齿。只有井边堪避世，与蛴螬、饮啄称知己。还愁遇，于陵子。
贺新郎·饮华商原斋头追忆钱吉士先生，先生商原妇翁，余曾执经门下
作者：陈维崧
朝代：清

三十年前事，记童年、章华曾作，屈平高弟。家本宝华山下住，门映石湖荷芰。有一带、疏轩曲砌。忆得危崖腾健鹘，咽秋灯、夜半歌山鬼。风乍刮，鬓成猬。凄凉阅尽人间世。看多少、经堂书库，拆为马肆。旧日生徒今亦老，相对贤门佳婿。更似舅、魁然无忌。且尽君家黄菊酒，论人生、一醉为佳耳。西州恸，成何济。
贺新郎·饮范龙仙斋头感旧并示王升吉五用前韵
作者：陈维崧
朝代：清

屐印苍苔罅。恰经过、故人为我，摘蔬蒸鲊。酒后烛花争怒裂，飒飒霜飙酸射。笑李蔡、为人中下。身似江潭流落伎，但开元、旧事重提怕。银筝在，梁尘挂。牙签列屋香芸洒。尚依然、炉薰椀茗，法书名画。八载离情何处写，赢得琮琤檐马。被一夜、西风乱打。草没吴宫人去久，算堂前、燕子无存者。罗襟酒，任沾藉。
贺新郎·饮范龙仙斋头感旧并示王升吉五用前韵
作者：陈维崧
朝代：清
体裁：词

屐印苍苔罅。恰经过、故人为我，摘蔬蒸鲊。酒后烛花争怒裂，飒飒霜飙酸射。笑李蔡、为人中下。身似江潭流落伎，但开元、旧事重提怕。银筝在，梁尘挂。牙签列屋香芸洒。尚依然、炉薰碗茗，法书名画。八载离情何处写，赢得琮琤檐马。被一夜、西风乱打。草没吴宫人去久，算堂前、燕子无存者。罗襟酒，任沾藉。
贺新郎·魏塘舟中读钱尔斐先生菊农词稿十二用前韵
作者：陈维崧
朝代：清

笔补娲天罅。笑词场、止贪浓腆，谁餐龙鲊。只有菊农词一卷，竹翠梧光团射。向楮墨、濛濛欲下。爽胜哀梨清橄榄，更险如、雪栈宵行怕。快瀑布，炎窗挂。垫巾野服神飘洒。句清圆、诸般易及，一清难画。把向鸳鸯湖上读，涧水奔浑似马。雪又向、篷窗乱打。好琢琉璃为砚匣，架霜毫、床用珊瑚者。还倩取、锦绫藉。
贺新郎·鸳湖烟雨楼感旧十用前韵
作者：陈维崧
朝代：清

水宿枫根罅。尽沽来、鹅黄老酿，银丝鲜鲊。记得筝堂和伎馆，尽是仪同仆射。园都在、水边林下。不闭春城因夜宴，望满湖、灯火金吾怕。十万盏，红毬挂。重游陂泽偏潇洒。剩空潭、半楼烟雨，玲珑如画。人世繁华原易了，快比风樯阵马。消几度、城头钟打。惟有鸳鸯湖畔月，是曾经、照过倾城者。波织簟，船堪藉。
贺阮亭三十
作者：陈维崧
朝代：清

牛马江东走。陪满座、邹枚上客，为君称寿。七叶貂禅连凤阙，坐拥银筝翠袖。又兄弟、才雄八斗。三十王郎正年少，恰黄金铸印双悬肘。此意气，古无有。淡黄十里隋堤柳。更多少、竹西歌吹，樊川诗酒。满目关山原不恶，只是繁华非旧。算惟有、文章不朽。簌簌珠帘人不卷，看使君灯火春城口。依稀羡，欧阳守。
赞成功·忆梁园客夏，避暑开元寺南湖草堂，与徐恭士、宋牧仲家、亦人别驾、子万四舍弟、僧雪笠日夕谈宴。别来遂及一载，词以志忆
作者：陈维崧
朝代：清

好风凉夜，新月疏桐。一年前事尚濛濛。记曾避暑，梁孝园中。野塘水碧，古寺墙红。溪友词客，雨笛霜篷。弄人衫子钓丝风。别来一载，憔悴江东。南湖鱼鸟，定也怜侬。
赠何生铁（铁，小字阿黑，镇江人，流寓泰州
作者：陈维崧
朝代：清

铁汝前来者！曷不学、雀刀龙笛，腾空而化？底事六州都铸错，孤负阴阳炉冶。气上烛、斗牛分野。小字又闻呼阿黑，讵王家处仲卿其亚？休放诞，人笞骂。萧疏粉墨营丘画。更雕鑱、渐台威斗，鄴宫铜瓦。不值一钱畴惜汝，醉倚江楼独夜。月照到、寄奴山下。故国十年归不得，旧田园总被寒潮打。思乡泪，浩盈把。
赠冒巢民先生
作者：陈维崧
朝代：清

当年镫火隔江繁，回首秦淮合断魂。十队宝刀春结客，三更银甲夜开尊。乱余城郭雕龙散，愁里江山战马屯。今日凄凉依父执，乌衣子弟几家存。
赠吴人陈敬仲
作者：陈维崧
朝代：清

紫蟹黄花节物新，他乡斗酒亦情亲。樽前赖尔能吴语，泽畔怜余类楚臣。夜月钿蝉弹法曲，秋风石燕说遗民。江东年少休相问，七十何戡是旧人。秣陵黛色接天浮，忆昔轻狂作冶游。西曲名倡人窈窕，南朝公子态风流。歌终绿帻楼头见，舞罢金丸袖口收。二十余年成往事，秋槐落叶不胜愁。贺老琵琶定老成，陇西门第旧知名。百年台榭青苔没，一片江天白发生。丝绣平原终有恨，玉为棋局岂忘情。酒酣重说崎岖事，无数黄沙落雁声。
赠吴人陈敬仲·其一
作者：陈维崧
朝代：清

紫蟹黄花节物新，他乡斗酒亦情亲。樽前赖尔能吴语，泽畔怜余类楚臣。夜月钿蝉弹法曲，秋风石燕说遗民。江东年少休相问，七十何戡是旧人。
赠吴人陈敬仲·其三
作者：陈维崧
朝代：清

贺老琵琶定老成，陇西门第旧知名。百年台榭青苔没，一片江天白发生。丝绣平原终有恨，玉为棋局岂忘情。酒酣重说崎岖事，无数黄沙落雁声。
赠吴人陈敬仲·其二
作者：陈维崧
朝代：清

秣陵黛色接天浮，忆昔轻狂作冶游。西曲名倡人窈窕，南朝公子态风流。歌终绿帻楼头见，舞罢金丸袖口收。二十余年成往事，秋槐落叶不胜愁。
赠宋楚鸿
作者：陈维崧
朝代：清

公子云间秀，才情不可当。僧弥原是弟，公瑾尚呼郎。赠我金条脱，随人蜡凤凰。昨来成艳曲，流诵满平康。
赠成容若
作者：陈维崧
朝代：清

丹凤城南路。看纷纷、崔卢门第，邹枚诗赋。独炙鹅笙潜趁拍，花下酒边闲谱。已吟到、最销魂处。不值一钱张三影，尽旁人、拍手揶揄汝。何至作，温韦语。总然不信填词误。忆平生、几枝红豆，江东春暮。昨夜知音才握手，笛里飘零曾诉。长太息、钟期难遇。斜插侍中貂更好，箭[骨孝]鸣、从猎回中去。堂堂甚，为君舞。
赠李研斋太史
作者：陈维崧
朝代：清

人云蜀道如青天，君家乃在青天上。蚕丛鸟道不得归，一度思归一惆怅。去年石头城，道遇李谪仙。手持白玉麈，囊乏青铜钱。一言称意百不愁，邀我直上秦淮之酒楼。城南杨花白如雪，一一乱扑胡姬裘。笑谓金陵姬，何似巫山女？十年枉作《剑阁铭》，白盐赤甲奈何许！昔住锦官城，乐事不可当。木棉花发处，斜对碧鸡坊。桃笙賨布居民卖，蒟酱江鱼过客尝。此时二月粉水香，巴僮巴女发浩唱。赕钱夜市成都酒，歈歌春赛武都王。别来旧事心茫茫，传闻李特屠残疆。卧龙跃马竟谁是，天彭井络空苍凉。前者百丈船，牵过钟山郭。忽见三巴人，欻然万金落。诸葛祠堂尽棘榛，谯周子弟俱俘掠。当时婉娈直铜龙，都堂香药掖门松。自从丧乱著芒屩，飘零已复成吴侬。一身虽在不自保，何况盗贼多于蜂。瞿塘恶浪千万重，念之只复愁心胸。安能吹我落天外，蹲鸱饱作西川农。语君且饮勿愀怆，眼前万事太卤莽。故里新年栈道开，官军已缚邛笮长。
赠歌者陈郎
作者：陈维崧
朝代：清

天涯踪迹半旗亭，谱遍《龟兹》不忍听。怜尔少年非失意，逢人也唱《雨霖铃》。
赠汪舟次兼怀吴野人
作者：陈维崧
朝代：清

旅舍愁无那，浓秋把汝诗。驿楼临水处，凉月挂城时。更忆东淘客，吟成老泪垂。乾坤二子在，萧飒莫深悲。
赠苏崑生（苏，固始人，南曲为当今第一。曾
作者：陈维崧
朝代：清

吴苑春如绣。笑野老、花颠酒恼，百无不有。沦落半生知己少，除却吹箫屠狗。算此外、谁欤吾友？忽听一声河满子，也非关类湿青衫透。是鹃血，凝罗袖。武昌万叠戈船吼。记当日、征帆一片，乱遮樊口。隐隐柁楼歌吹响，月下六军搔首。正乌鹊、南飞时候。今日华清风景换，剩凄凉、鹤发开元叟。我亦是，中年后。
踏莎行·冬夜不寐
作者：陈维崧
朝代：清
体裁：词

旧恨如丝，新寒似水。两般都着人心里。五更刁斗汴梁城，一天风雪成皋垒。古寺钟生，邻墙月死。枕头欹遍如何是。半生孤愤酒难浇，挑灯且读韩非子。
踏莎行·冬夜不寐
作者：陈维崧
朝代：清

旧恨如丝，新寒似水。两般都著人心里。五更刁斗汴梁城，一天风雪成皋垒。古寺钟生，邻墙月死。枕头欹遍如何是。半生孤愤酒难浇，挑灯且读韩非子。
踏莎行·南耕花径成
作者：陈维崧
朝代：清

杂卉葳蕤，群葩葱峭。红英紫萼纷相照。藤萝深巷碧如天，蔷薇低架平于帽。韵事堪矜，痴情可笑。隔邻蜂蝶都知道。今年僮为乞花忙，明春客定提壶闹。
踏莎行·咏帐钩
作者：陈维崧
朝代：清

玉色无痕，粉光欲砑。一生管住春风罅。纱幮凝望碧如烟，怜伊荡漾何曾挂。颤处轻盈，控来低亚。流苏络在银毬下。月明风细渐琮琤，依稀似说春宵话。
踏莎行·夏夜感旧
作者：陈维崧
朝代：清

月挂楼梢，风吹沼面。水天閒话人微倦。些些只许枕头知，星星生怕流萤见。街鼓三更，泪痕一串。如今旧事思量遍。他生须读净名经，小楼已署回心院。
踏莎行·舟次河桥
作者：陈维崧
朝代：清

别酒才醒，离程乍远。兰桡斜阁烟中饭。霜华昨夜湿银篝，夜深记有人低唤。肠断难禁，魂销何限。邻舟商妇筝声换。一分明月照河桥，桥头船里愁千万。
踏莎行·西村邻叟饷予梅子豆荚玫瑰蔷薇满器赋此谢之
作者：陈维崧
朝代：清

北郭浇花，南山种豆。筠篮入市纷如绣。半肩爱惹蜂蝶争，一生怕听蛟龙斗。问讯邻翁，寄声溪友。向时风景依稀否。前村渡已绿多时，野桥梅定黄如旧。
轮台子·采菱
作者：陈维崧
朝代：清

别浦莲歌乍歇，又棹入、菱潭深窅。西风乱水弥弥，斜日远帆了了。小娃兰桨齐开，斗云英、一色裙波袅。才低珠腕，又弱蔓柔茎将人绕。何愁角刺藤兜，把千顷、水烟暗舀。羡清芬、较菰米荷房，一般幽悄。语折芰邻船，再来须早。怕明日寒塘，剩白蘋红蓼。橹南幽、惊飞渚鸟。笑盈盈、并摘花归，可许妆台照。
轮台子·采菱
作者：陈维崧
朝代：清
体裁：词

别浦莲歌乍歇，又棹入、菱潭深窅。西风乱水瀰瀰，斜日远帆了了。小娃兰桨齐开，斗云英、一色裙波袅。才低珠腕，又弱蔓柔茎将人绕。何愁角刺藤兜，把千顷、水烟暗舀。羡清芬、较菰米荷房，一般幽悄。语折芰邻船，再来须早。怕明日寒塘，剩白蘋红蓼。橹南幽、惊飞渚鸟。笑盈盈、并摘花归，可许妆台照。
辘轳金井·咏闺人汲水浣花
作者：陈维崧
朝代：清

落灯风定，粉墙东、梅英一点红小。景物融和，爱春光恁好。鹦哥哢巧。唤帘内、浣花须早。况有阶前，东风露井，一泓清晓。行来碎珠自舀。倚银床百尺，轻漾素绠，却讶琅然，触铜瓶声悄。多年玉导。看依旧、凤蟠龙扰。手抚遗钗，裙扶花影，归房微笑。
过广陵福缘庵瞻礼德公遗像
作者：陈维崧
朝代：清

步屟间经占上方，岧峣金刹映寒塘。青枫历历人千里，白月濛濛雁几行。千古玉钩隋帝墓，一枝斑竹赞公房。寺前正有关门水，尽日潺湲到影堂。
过涧歇
作者：陈维崧
朝代：清

夹岸斜桥界山侧。邪延陌阡，人家柴门俱仄。翠螺织。奇者狮蹲象跛，欲起还愁踣。崖门破，总被老苔寿藤蚀。居民燃楚竹，散诞陶渔，岩栖涧食。带雨闲抟埴。陶侃甓前，毕卓瓮头，窑烟四起，阵云一朵压城黑。
过涧歇·显德寺前看枫叶
作者：陈维崧
朝代：清

岚翠浓于草鞋夹。绕坡细流，潨潨暗通苕霅。谷声遝。下落乱泉声里，愀悄如相答。此间景，纯得关仝巨然法。寺松三百本，雨溜苍皮，霜彫黛甲。秃干争欹压。笑语同游，黄叶鸣檐，丹枫裹寺，如何不荷埋身锸。
过涧歇·暨阳秋城晚眺
作者：陈维崧
朝代：清

坏堞颓关暮烟积。悄乎无人，祇闻江声千尺。混茫极。恍见水仙海妾，采月金鳌脊。吾长啸泉底，恐惊织绡客。春申遗垒在，古戍吹笳，乱洲伐荻。碎把阑干拍。沙草无情，不管兴亡，朝朝暮暮，西风只送巴船笛。
过涧歇·暨阳秋城晚眺
作者：陈维崧
朝代：清
体裁：词

坏堞颓关暮烟积。悄乎无人，祗闻江声千尺。混茫极。恍见水仙海妾，采月金鳌脊。吾长啸泉底，恐惊织绡客。春申遗垒在，古戍吹笳，乱洲伐荻。碎把阑干拍。沙草无情，不管兴亡，朝朝暮暮，西风只送巴船笛。
过秦楼·松陵城外经疏香阁故址感赋
作者：陈维崧
朝代：清
体裁：词

鸟啄双环，蝶粘交网，此是阿谁门第。垫巾绕柱，背手循廊，直恁冷清清地。想为草没空园，总到春归，也无人至。只樱桃一树，有时和雨，暗垂红泪。料昔日、人在小楼，窗儿帘子，定比今番不似。望残屋角，立尽街心，何处玉钗声腻。惟有门前远山，还学当年，眉峰空翠。忆香词尚在，吟向东风斜倚。
过秦楼·松陵城外经疏香阁故址感赋
作者：陈维崧
朝代：清

鸟啄双环，蝶黏交网，此是阿谁门第。垫巾绕柱，背手循廊，直恁冷清清地。想为草没空园，总到春归，也无人至。只樱桃一树，有时和雨，暗垂红泪。料昔日、人在小楼，窗儿帘子，定比今番不似。望残屋角，立尽街心，何处玉钗声腻。惟有门前远山，还学当年，眉峰空翠。忆香词尚在，吟向东风斜倚。
迎春乐 其一 本意四首
作者：陈维崧
朝代：清
体裁：词

东儿似水裙儿复。斜绾着、黄金犊。趁嫩晴、半醉谁拘束。穿遍了、闲坊曲。鬓亸绣幡簪百福。早暗里、品红裁绿。方胜飐银蛾，春已在、钗头簇。
迎春乐 其二 本意四首
作者：陈维崧
朝代：清
体裁：词

诃梨领子蝤蛴项。都倚在、斜桥望。指春竿、百尺随风漾。早一对、春人上。队队勾芒笼綵仗。狂煞了、六街鞋緉。尽道打春归，银蜡底、家家唱。
迎春乐 本意四首 其一
作者：陈维崧
朝代：清

东儿似水裙儿复。斜绾著、黄金犊。趁嫩晴、半醉谁拘束。穿遍了、闲坊曲。鬓亸绣幡簪百福。早暗里、品红裁绿。方胜飐银蛾，春已在、钗头簇。
迎春乐 本意四首 其三
作者：陈维崧
朝代：清
体裁：词

韭黄溲就牢丸巧。红酥滑、银匙搅。正内家、恰斗樱桃小。争觅取、金盘咬。从此春城春未了。有无数、春花春鸟。扑蝶与听莺，且次第、将春讨。
迎春乐 本意四首 其二
作者：陈维崧
朝代：清

诃梨领子蝤蛴项。都倚在、斜桥望。指春竿、百尺随风漾。早一对、春人上。队队勾芒笼綵仗。狂煞了、六街鞋䩫。尽道打春归，银蜡底、家家唱。
迎春乐 本意四首 其四
作者：陈维崧
朝代：清
体裁：词

春衣围定春来路。花似海、香成雾。嘱今年、春到春休去。拚一世、和他住。嘱罢东皇心暗许。向鬓影、盈盈低语。来岁杜鹃声，谁听恁、催春暮。
迎春乐·本意四首
作者：陈维崧
朝代：清

东儿似水裙儿复。斜绾著、黄金犊。趁嫩晴、半醉谁拘束。穿遍了、闲坊曲。鬓亸绣幡簪百福。早暗里、品红裁绿。方胜飐银蛾，春已在、钗头簇。诃梨领子蝤蛴项。都倚在、斜桥望。指春竿、百尺随风漾。早一对、春人上。队队勾芒笼綵仗。狂煞了、六街鞋䩫。尽道打春归，银蜡底、家家唱。韭黄溲就牢丸巧。红酥滑、银匙搅。正内家、恰斗樱桃小。争觅取、金盘咬。从此春城春未了。有无数、春花春鸟。扑蝶与听莺，且次第、将春讨。春衣围定春来路。花似海、香成雾。嘱今年、春到春休去。拚一世、和他住。嘱罢东皇心暗许。向鬓影、盈盈低语。来岁杜鹃声，谁听恁、催春暮。
还京乐·万红友养疴僧舍暇日戏取南北曲牌名为香奁诗三十首用填此阕寄跋卷尾
作者：陈维崧
朝代：清

碧苔纸，更用成都，粉水桃浪砑。斗松绫纤腻，韭花字格，閒吟閒写。恰翠承朱亚。澄心纸镇铜台瓦。孝穆管，争愿化作，珊瑚为架。想僧庐暇。竹篱边、行散閒招，仁甫酸斋，水际月下。共取趁拍牌名，与三唐、较量声价。似缤粉、簇蕃锦成纨，侯鲭制鲊。历乱红么点，江村蛮豆盈把。
还京乐·送叙彝上人北游
作者：陈维崧
朝代：清

绿杨外，瓢笠萧萧，唤渡春江尾。想此情犹恋，斋厨樱笋，山园桃李。向津楼斜倚。隔花鞭影回头指。隐隐见，四百八十，南朝烟寺。问师何意。将三春、锦片年光，掷与江东，野外沙际。况逢连岁关河，满斜阳、荒亭衰垒。怕他年、又红鲤无书，金鸿少使。欲倩神僧咒，为君禁住流水。
送三韩李若士省亲之楚（若士尊公时提督湖广
作者：陈维崧
朝代：清

秋到离亭暮。羡风前、珊鞭玉靶，翩然竟去。借问此行何所向，笑指巴烟郢树。是乌鹊、惯南飞处。路入南荒休骋望，有陶公战舰空滩雨。酾热酒，浪花舞。严君坐拥貔貅旅。厌下流、一军下濑，目无黄祖。昨夜月明亲飨土，耍奏新填乐府。都不用、陈琳阮瑀。手掣红旗翻破阵，看郎君、下笔惊鹦鹉。猿臂种，气如虎。
送入我门来 同龚仲震小饮高汝敬红梅花下 高系忠宪公孙所居即忠宪祠
作者：陈维崧
朝代：清

松漱微波，山铺暝翠，软风吹得帆斜。柴门将掩，步屧诣君家。灵均祠畔多香草，总变做孤山树树花。小缕红糟鸡蹠，选花阴碧磴，弄酒拈茶。况有良朋，凭醉作生涯。明朝摇橹入城去，约仍过山窗听暮鸦。
送入我门来·丙辰除夕雪用草堂原韵柬里中数子
作者：陈维崧
朝代：清

爆竹驱傩，缚船送鬼，饥肠鸣斗春雷。榾柮炉红，荆布漫相偎。一年陈事腾腾去，被玉兔金蟆晓夜催。山城内，多少钗幡翠剪，楼幔红开。况是六花披拂，阻隔狂朋俊侣，吟笑谁偕。愁谱淋铃，弦促柱全摧。情悰悽比商船妇，又略似飘零曹善才。幸东皇解送，梅魂雪魄，入我门来。
送入我门来·寄书
作者：陈维崧
朝代：清

香茗才情，簪花模样，斜舒蜜色笺儿。霜毫才吮，早已泪如丝。楚天楼上湘娥倚，奈湘雨湘烟十二时。说与天涯游子，近日恹恹春病，生怕难支。为趁双鱼，无物寄相思。真珠滴向红绡满，怕绡滑珠圆难寄伊。
送入我门来·酿酒
作者：陈维崧
朝代：清

闷倚牙屏，慵拈兔管，家乡琐事萦怀。遥想霜檐，羁绪最难裁。村村灯火收红糯，便小瓮鹅黄次第排。糟床压，夜悄真珠碎滴，响乱萧斋。今日懵腾早睡，料得酿王事业，不到吾侪。梦渡溪桥，短策破苍苔。经过药玉盈缸熟，并一路梅芬扑鼻来。算东风将软，酒旗渐漾，映水沿街。
送大司马合肥公还朝长歌述怀
作者：陈维崧
朝代：清

九秋江水平于掌，我公巨舰排空上。柁楼被酒愿一言，历历为公叙畴曩。忆昔鄙人甫束发，尔时长啸凌一往。鹞子盘空陡健举，狮儿堕地飒森爽。那知天上剩星辰，不信人间足厮养。即云口吃善谈谐，况复肠肥工跳荡。皇天澒洞运抢攘，从此诗书遂卤莽。世许轻肥让后生，天留沟壑填吾党。乍能牧豕学公孙，差许斗鸡逐袁盎。公乎念我在泥涂，崧也作人本脏肮。骥老宁羞刍秣恩，鹰饥不断风云想。斯言虽狂公定赏，快若麻姑搔背痒。歌阑万马忽然嘶，醉听催船鼓挝响。
送姜西溟入都
作者：陈维崧
朝代：清

去矣休回顾。尽疏狂、长安市上，飞扬跋扈。谁道天涯知己少，半世人中吕布。仗彩笔、凭陵今古。伏枥悲歌平生恨，肯车中闭置加穷袴。君莫信，文章误。扬花细糁京江渡。恰盈盈、租船吹笛，柁楼挝鼓。屈指帝城秋更好，寄语冰轮玉兔。为我照望诸君暮。相约当年荆高辈，唤明驼倒载琵琶女。葡萄酒，色如乳。
送子万弟还黎城署
作者：陈维崧
朝代：清

小弟朝来别我行，正逢京国逼清明。一鞭晚宿临洺驿，三月人归上党城。远道梦随春水阔，微官装抵柳花轻。阿兄索米尤堪哂，可及哦松格调清。
送孙无言由吴阊之海盐访彭十骏孙
作者：陈维崧
朝代：清

具区之峰七十二，莫釐缥缈群巑岏。吴宫废苑日萧瑟，洞庭春水空瀰漫。狂夫七载客江表，旧游冷落增长叹。松陵高士推顾况，谓顾茂伦。献岁寄我云中翰。铜坑老梅数百树，何不刺艇来盘桓。我时正作广陵客，吴娘蝉鬓相逢难。佛狸城畔遇孙子，大叫锲臂同追欢。红桥丝柳酒帘挂，见此讵复愁眉攒。无何告我渡江去，布帆径欲游盐官。问尔作装有底急，鲥鱼正美堆冰盘。君言一事系怀抱，越中彭十今秦观。红牙小令风格妙，字字可付吴姬弹。我行适越苦为此，千里那顾行蹒跚。孙郎语竟杯已乾，陈生送客春将残。横江估舶大笑汝，白昼浊浪生波澜。韦庄牛峤好词句，此事何与卿饥寒。舟行傥过王珣宅，切莫怀古心悲酸。
送张若水出关
作者：陈维崧
朝代：清

祖母秦州父锦州，卢家少妇又邗沟。百年骨肉抛三地，万死悲哀并九秋。欲赠愧无银络索，将离怕听钿箜篌。汉庭早晚流人赦，望尔归鞭度陇头。
送恽南田之钱塘并柬毛稚黄
作者：陈维崧
朝代：清

蹑屩上灵隐，吹笛下吴淞。送君恰值新爽，纤月映船篷。犹记冷泉亭上，百道跳珠喷雪，飞瀑挂衫松。一别十八载，吾老渐成翁。故人去，携笔墨，写空濛。不知老已将至，挥洒醉偏工。为讯盐桥毛子，果否别来无恙，底事断诗筒。人世作达耳，长邑郁焉穷。
送邵兰雪归吴门仍用前韵
作者：陈维崧
朝代：清

易水严装发。休回首、故人别酒，帝城高阙。九曲黄河迎马首，淼淼龙宫堆雪。说不尽、天涯明月。君去故侯瓜可种，向西风、莫短冲冠发。人世事，总毫末。长州鹿走苏台折。叹年少、当歌不醉，此非俊物。试到吴东门下问，可有吹箫人杰？有亦被、怒潮磨灭。来夜天街无酒伴，怕离鸿、叫得枫成血。亦归耳，住何益。
送钱塘翁武原同知黄州
作者：陈维崧
朝代：清

御柳宫莺媚远天，金箫玉管醉离筵。青春佐郡名方起，彩笔题诗句可传。两岸野花弦子国，五更新月楚人船。黄州尔去应怀古，铁戟消沈又几年。
邺中怀旧临漳令万大士
作者：陈维崧
朝代：清

阿兄昔作临漳宰，飞盖西园继昔贤。铜爵砚傍春判牍，鸬鹚坡上夜回船。五湖归隐头今白，昨夜思君月正圆。小弟邺城长侧帽，西陵歌舞事如烟。
郯城
作者：陈维崧
朝代：清

未了青才到，相看破客颜。孤城郯子国，斜日马陵山。柿叶遮残堠，荞花拥断关。千秋征战地，旷望一追攀。
郯城倾盖亭下作
作者：陈维崧
朝代：清

落日古郯城，一望秃碑苍黑。怪底蜗黄虿紫，更苔痕斜织。我来悼古对西风，歇马小亭侧。惆怅共谁倾盖，只野花相识。
酒泉子·咏画上香橼为祖仁渊赋
作者：陈维崧
朝代：清

拌蜡匀檀，搓得软罗圆皱。西风抛打赭黄毬，堕高楼。翠瓷红架贮清幽，分外宜秋。凭皓腕，劈春绒，和麝粉，络床头。
酬许元锡
作者：陈维崧
朝代：清

嘉隆以后论文笔，天下健者陈华亭。梅村先生住娄上，斟酌元化追精灵。忆昔我生十四五，初生黄犊健如虎。华亭叹我骨格奇，教我歌诗作乐府。二十以外出入愁，飘然竟从梅村游。先生呼我老龙子，半醉披我赤霜裘。此生阑入铜驼路，可怜老作《江南赋》。头上不畏咸阳王，眼前只认丁都护。晚交许子怀抱开，看尔不合长悲哀。手提一诗来赠我，十幅错落红玫瑰。我年三十馀，清狂爱儿戏。旁人见我笑不休，安知我有填膺事。日间击鼓夜击鲜，行乐安得千万年。何肯龌龊学章句，三日新妇殊可怜。许子赠诗逾一月，念欲报之久不发。昨宵饱看冒家灯，一寸管城老龙渴。掀髯狂作许生歌，食纸春蚕响不歇。明朝归客正扬舲，海色苍茫青更青。
酬赠山阴张雏隐
作者：陈维崧
朝代：清

西筝不只弹，东瑟贵双鼓。结发慕交游，少小爱徒侣。伊予痗夙心，烦冤甬谁语。十月百卉腓，零露亦以湑。灌木鸣惊禽，沙洲矫修羽。居者遗贱贫，行者眷羁旅。沈吟送别言，俯首泪如雨。愿子崇景光，前修以相与。
酷相思·冬日行彰德卫辉诸处马上作
作者：陈维崧
朝代：清

赵北燕南多驿路。见一带、霜红树。又天外乱山青可数。丛台也，知何处。雀台也，知何处。一鞭袅袅临官渡。雁叫酸如雨。尽古往今来誇割据。漳水也，东流去。淇水也，东流去。
醉乡春·咏茶花
作者：陈维崧
朝代：清

鼎内乳花将溜，瓶里玉花先逗。真皓洁，太竛竮，雪暗茶园如绣。叶与花情相斗，花与叶芬相糅。将嫩蕊，比幽兰，幽兰还逊三分瘦。
醉乡春·秦对岩携具寄畅园举填词第三集
作者：陈维崧
朝代：清

银甲闹时偏悄，绿水昏时胜晓。双粲枕，百娇壶，好景世间都少。人对烛花微笑，袖向蘋风轻舀。玉山倒，脸波横，酒痕一点红窝小。
醉太平 戏咏钱效宋人独木桥体四首 其一
作者：陈维崧
朝代：清
体裁：词

红闺簸钱，绿窗意钱。姬人小字钱钱，佩男钱女钱。花骢铁钱，兰橑绮钱。癖同和峤惟钱，问直他几钱。
醉太平 戏咏钱效宋人独木桥体四首 其三
作者：陈维崧
朝代：清
体裁：词

吹箫乞钱，贩脂鬻钱。西风江岸摊钱，负茶商进钱。西邻醵钱，东邻打钱。明朝去索碑钱，付黄公酒钱。
醉太平 戏咏钱效宋人独木桥体四首 其二
作者：陈维崧
朝代：清
体裁：词

青苔印钱，朱荷贴钱。空囊谁笑无钱，更漫空荚钱。文臣爱钱，娼家数钱。世间万事由钱，向天公贳钱。
醉太平 戏咏钱效宋人独木桥体四首 其四
作者：陈维崧
朝代：清
体裁：词

篯兮古钱，镠兮后钱。箧中剩五铢钱，是秦钱汉钱。可儿使钱，阿奴惜钱。逢花休愬无钱，看风吹纸钱。
醉太平·戏咏钱效宋人独木桥体四首
作者：陈维崧
朝代：清

红闺簸钱，绿窗意钱。姬人小字钱钱，佩男钱女钱。花骢铁钱，兰橑绮钱。癖同和峤惟钱，问直他几钱。青苔印钱，朱荷贴钱。空囊谁笑无钱，更漫空荚钱。文臣爱钱，娼家数钱。世间万事由钱，向天公贳钱。吹箫乞钱，贩脂鬻钱。西风江岸摊钱，负茶商进钱。西邻醵钱，东邻打钱。明朝去索碑钱，付黄公酒钱。篯兮古钱，镠兮后钱。箧中剩五铢钱，是秦钱汉钱。可儿使钱，阿奴惜钱。逢花休愬无钱，看风吹纸钱。
醉太平·江口醉后作
作者：陈维崧
朝代：清
体裁：词

钟山后湖，长干夜乌。齐台宋苑模糊，剩连天绿芜。估船运租，江楼醉呼。西风流落丹徒，想刘家寄奴。
醉太平·题孙无言半瓢居
作者：陈维崧
朝代：清

颜渊一瓢，先生半瓢。傍人笑问团瓢，是吟瓢酒瓢。巢由饮瓢，先生住瓢。行窝何处非瓢，任肩挑坏瓢。
醉春风·上巳阴雨忆乙巳暮春与王阮亭主客修禊洗钵池上慨然成咏
作者：陈维崧
朝代：清

风约飞红趁，雨涴香泥印。春归算隔几多时，近。近。近。挑菜人稀，湔裙节过，卖饧声紧。已少寻春分，好把閒愁论。那年却记共王郎，韵。韵。韵。丝管精详，宾朋妥帖，心情安顿。
醉春风·春日饮远公海棠花下和竹逸作
作者：陈维崧
朝代：清

榨就真珠味，泻向玻瓈内。劝花花只苦推辞，醉。醉。醉。靥浅潮生，杯浓晕重，恼郎多事。满院春深闭，六幅帘垂地。抱花花又苦推辞，睡。睡。睡。娇极难胜，困酣难醒，笑郎无谓。
醉春风·春暮
作者：陈维崧
朝代：清

红老莺偏趁，绿暗窗难认。等閒飏起楝花风，闷。闷。闷。妆阁凭殷，舞衫叠黦，玉钗敲璺。不放东皇闰，权取榆钱赆。送春暂去几时归。问。问。问。明岁新年，水边郭外，候伊来信。
醉春风·艳情
作者：陈维崧
朝代：清

月暗兰缸冥，风细花阴冷。紫茸帐底拍萧娘，醒。醒。醒。良夜难逢，幽欢可惜，休教酩酊。活火初烹茗，宝篆犹生鼎。红妆枕畔语檀郎，等。等。等。城上人行，笼中鸟唤，如何便肯。
醉春风·艳情
作者：陈维崧
朝代：清
体裁：词

月暗兰缸冥，风细花阴冷。紫茸帐底拍萧娘，醒。醒。醒。良夜难逢，幽欢可惜，休教酩酊。活火初烹茗，宝篆犹生鼎。红蕤枕畔语檀郎，等。等。等。城上人行，笼中鸟唤，如何便肯。
醉红妆·立春前一夕寄畅园小饮时有柳姬翩何在座同园次赋
作者：陈维崧
朝代：清

残年屈指不盈旬。晚峰愁，翠黛颦。玉杯饯腊漾红鳞，风动处，酒微皴。柳条偷报隔宵春。歌宛转，态横陈。来早春休园内讨，鸳帐底，有春人。
醉花阴·初秋刘笃甫以词招饮次韵奉酬
作者：陈维崧
朝代：清

簟纹柳浪相零乱，浅立烟廊畔。徙倚早凉天，斗茗捶琴，短帻由他岸。南华手注才踰半，听得提壶唤。一醉莫思乡，只恐江东，莼鲙招张翰。
醉花阴·夏日小有堂中看邱近夫朱致一叶九来诸子投壶
作者：陈维崧
朝代：清

满院松风鸣瓦铫，碧净苔阶好。乔木翳新蝉，水槛闲凭，又贴荷钱小。人间万事何时了，无计除烦恼。激矢跃莲花，出手成骁，暂博天公笑。
醉花阴·扑萤
作者：陈维崧
朝代：清

齐纨似粉谁新砑，爱把潭香惹。金屋夜无人，熠耀初流，笑觅轻罗打。迎凉不是闲贪耍，指定花阴骂。千古好雷塘，总是伊家，做出兴亡话。
醉花阴·至吴门喜晤澹心园次展成既庭石叶诸君感旧有作
作者：陈维崧
朝代：清

昔年相见皋桥下，总是清狂者。惜别泰娘家，泪黦胭脂，冰了鲛绡帕。如今渔火枫桥夜，照沈腰堪把。黄叶似情人，也爱飘零，不肯归来也。
醉花阴·重阳和漱玉韵
作者：陈维崧
朝代：清

满院黄花趖白昼，丝雨筛铜兽。今夜是重阳，不捲珍珠，阵阵西风透。一从秋怨关心后，泪黦轻罗袖。生怕小楼寒，慢去登高，坐到垆烟瘦。
醉落魄·咏鹰
作者：陈维崧
朝代：清

寒山几堵，风低削碎中原路。秋空一碧无今古。醉袒貂裘，略记寻呼处。男儿身手和谁赌。老来猛气还轩举。人间多少闲狐兔。月黑沙黄，此际偏思汝。
醉落魄·咏鹰
作者：陈维崧
朝代：清

寒山几堵，风低削碎中原路。秋空一碧无今古，醉袒貂裘，略记寻呼处。男儿身手和谁赌。老来猛气还轩举。人间多少闲狐兔。月黑沙黄，此际偏思汝。
醉落魄·咏鹰
作者：陈维崧
朝代：清
体裁：词

寒山几堵，风低削碎中原路。秋空一碧无今古，醉袒貂裘，略记寻呼处。
男儿身手和谁赌！老来猛气还轩举。人间多少闲狐兔，月黑沙黄，此际偏思汝。
醉落魄·春夜微雪
作者：陈维崧
朝代：清

春闺日暮，轻寒已著樱桃树。博山小篆飘香缕。斜掩青楼，一阵销魂雨。夜深珂雪偏难住，金尊小泛兰陵醑。酒红渐入香肌去。懒剔金荷，细对菱花语。
醉蓬莱 感遇二首 其一
作者：陈维崧
朝代：清
体裁：词

向斜阳红处，长歌斫地，忽然悲啸。才烂樵柯，又尘生瑶岛。一片江山，千村芦荻，剩几人屠钓。拟抱冰弦，夜深弹向，黄陵古庙。且约酒徒，閒过伎馆，掷帽狂呼，绕床大叫。坐上何人，识袁家彦道。历历神州，茫茫澥宇，问谁为刘表。感慨登临，月明乌鹊，南枝绝少。
醉蓬莱·其二
作者：陈维崧
朝代：清
体裁：词

把数行青史，读向床头，仰天孤啸。可惜桃花，又落来琼岛。谁是谁非，磻溪严濑，千古同垂钓。准放狂颠，行歌乱冢，醉眠丛庙。旷野苍茫，晓山重叠，红日将生，海天鸡叫。残梦惊回，怅华胥古道。一片旌旗，三更鼓角，怕吹来江表。且向垆边，问他春瓮，酒存多少。
醉蓬莱·感遇二首
作者：陈维崧
朝代：清

向斜阳红处，长歌斫地，忽然悲啸。才烂樵柯，又尘生瑶岛。一片江山，千村芦荻，剩几人屠钓。拟抱冰弦，夜深弹向，黄陵古庙。且约酒徒，閒过伎馆，掷帽狂呼，绕床大叫。坐上何人，识袁家彦道。历历神州，茫茫澥宇，问谁为刘表。感慨登临，月明乌鹊，南枝绝少。把数行青史，读向床头，仰天孤啸。可惜桃花，又落来琼岛。谁是谁非，磻溪严濑，千古同垂钓。准放狂颠，行歌乱冢，醉眠丛庙。旷野苍茫，晓山重叠，红日将生，海天鸡叫。残梦惊回，怅华胥古道。一片旌旗，三更鼓角，怕吹来江表。且向垆边，问他春瓮，酒存多少。
醉蓬莱·戊午人日为曹曹溪广文寿
作者：陈维崧
朝代：清
体裁：词

喜新年七日，蕙雪微融，梅风才转。百福钗幡，做蓬莱家宴。碧奈花前，绛桃树底，簇舞衫歌扇。节候粘鸡，门风绣虎，六街传遍。回忆生平，当时讲舍，沪渎云遮，泖湖天远。一笑抽簪，趁閒身犹健。兰茁阶墀，鲤趋庭砌，纵封侯谁换。胜里春人，玉缸遥指，向先生劝。
醉蓬莱·戊午人日为曹曹溪广文寿
作者：陈维崧
朝代：清

喜新年七日，蕙雪微融，梅风才转。百福钗幡，做蓬莱家宴。碧柰花前，绛桃树底，簇舞衫歌扇。节候黏鸡，门风绣虎，六街传遍。回忆生平，当时讲舍，沪渎云遮，泖湖天远。一笑抽簪，趁閒身犹健。兰茁阶墀，鲤趋庭砌，纵封侯谁换。胜里春人，玉缸遥指，向先生劝。
醉蓬莱·碧山庄看杜鹃秦以新太翁留饮花下有怀对岩检讨
作者：陈维崧
朝代：清

折一枝笑问，也把鹃呼，尔何愁苦。绿暗园林，点深红千树。但到花间，休论身外，有酒何妨住。况是今朝，弦管莺啼，池亭燕乳。停杯忽忆，故人千里，鄂渚牙幢，武昌楼橹。万一思乡，写断肠佳句。那得凭阑，将花做鸟，向楚天低处。黄鹤楼前，殷勤为我，叫他归去。
醉蓬莱·积雪为桥和云臣作
作者：陈维崧
朝代：清

借连宵积雪，戏作银桥，横眠街路。却也玲珑，现雕阑绣柱。驾此何为，从来官道，有瞿塘滟滪。笑倒春城，往来车马，纷纭士女。追想当年，秦皇汉帝，鞭石为梁，霓旌西去。万里鼋鼍，叹红颜难驻。老子神通，偶然游戏，学填河鹊羽。今夜桥成，看余矫首，共安期语。
醉蓬莱·虎邱月夜见有贵官呵止游人者戏填此词
作者：陈维崧
朝代：清

正歌场匝地，舞榭临风，碧天如昼。官自何来，拖麟衫艾绶。从事喧豗，郎君贵倨，禁游童趋走。千载吴山，一场秋兴，月僝花僽。黄鹤飞仙，玉清谪吏，偶趁风光，閒来林薮。见此尘容，展轩渠笑口。七贵貂蝉，五湖烟水，问谁堪长久。且掣青萍，化为铁笛，作狂龙吼。
采桑子 其一 为汪蛟门舍人题画册十二帧
作者：陈维崧
朝代：清

郁金堂后相思树，花月珑璁。庭院迷濛，凤胫兰膏潋滟红。双心一气沈香火，娇小乌龙。斜压薰笼，笑尔葡萄宝幔空。
采桑子 其七 为汪蛟门舍人题画册十二帧
作者：陈维崧
朝代：清

苍松陡作金虬舞，似此云山。不像人间，嵓畔相逢吴綵鸾。情缘未了前尘在，扇子团圞。暗惜韶颜，饭罢胡麻趁早还。
采桑子 其三 为汪蛟门舍人题画册十二帧
作者：陈维崧
朝代：清

八盘腻手香蝉委，红粉轻调。画的轻描，直得春魂为尔销。道书偏怪郎耽读，百幅霞绡。十斛龙膏，何必蓬山访碧桃。
采桑子 其九 为汪蛟门舍人题画册十二帧
作者：陈维崧
朝代：清

红樱斗帐空如水，烟月罗罗。人到南柯，一片松涛枕畔过。雀翘蝉鬓端然坐，裙带微挼。纤指频呵，甚处巫云入梦多。
采桑子 其二 为汪蛟门舍人题画册十二帧
作者：陈维崧
朝代：清

是何年少朝天客，火满东华。漏歇南衙，蝶梦才归尚恋花。麝衾兽炭团花褥，休数其他。一例豪奢，不是田家即窦家。
采桑子 其五 为汪蛟门舍人题画册十二帧
作者：陈维崧
朝代：清

金笼鹦鹉新来哑，柳样腰身。月样精神，小小房栊少四邻。只愁绕院千竿碧，戛触疏筠。断续停匀，几阵琤琮似有人。
采桑子 其八 为汪蛟门舍人题画册十二帧
作者：陈维崧
朝代：清

鹧鸪斑晕鸬鹚杓，玉润犀香。酒圣诗狂，浓淡屏山墨几行。牙签叠架粗于笋，蕃锦珠囊。宋榻唐装，也抵豪门笏满床。
采桑子 其六 为汪蛟门舍人题画册十二帧
作者：陈维崧
朝代：清

浪花槅子冰纹槛，绿沁肌肤。凉浸眉须，还有炎威半点无。水明楼上人梳裹，旁立鸦雏。秀鬋清矑，爱看荷盘泻露珠。
采桑子 其十 为汪蛟门舍人题画册十二帧
作者：陈维崧
朝代：清

簟纹绿暖玻璃皱，极望芙蕖。来往谁欤。风幔烟桡满太湖。琐儿不忿双栖鸭，波溅红襦。潮晕春酥，阿姊身边竟有夫。
采桑子 其十一 为汪蛟门舍人题画册十二帧
作者：陈维崧
朝代：清

搓酥滴粉瑶台侣，要使微赪。戏问幽情，眉黛全低恚旋成。红丝蝇拂拈来打，何事干卿。口语偏轻，薄怒徐回媚转生。
采桑子 其十二 为汪蛟门舍人题画册十二帧
作者：陈维崧
朝代：清

盈盈对坐翻经史，琳笈琼函。粉印脂钤，夜冷春葱下几签。在旁蜡烛能知状，茗苦香甜。月小风纤，咏絮才高笑撒盐。
采桑子 其四 为汪蛟门舍人题画册十二帧
作者：陈维崧
朝代：清

李皇周后年双小，玉树宫墙。金缕鞋帮，胆怯潜提出洞房。秣陵往事千年矣，如此疏狂。莫管兴亡，便破家山也不妨。
采桑子 正月二十日从吴天石处获读纬云弟京邸春词因和其韵声情拉杂百感风生一夕遂得十首不自知其所云也 其一
作者：陈维崧
朝代：清
体裁：词

今年明月无情甚，偏向江东。只照军容，不放银花万树红。凤城飞下征南骑，一片刀弓。铁甲呼风，愁杀思乡沈侍中。
采桑子 正月二十日从吴天石处获读纬云弟京邸春词因和其韵声情拉杂百感风生一夕遂得十首不自知其所云也 其三
作者：陈维崧
朝代：清
体裁：词

何人又唱安公子，汉苑烟浓。魏寝霜封，犵岭蛮乡一万重。雪消巴蜀添春水，谁驾艨艟。陡起鱼龙，此夜横江有阿童。
采桑子 正月二十日从吴天石处获读纬云弟京邸春词因和其韵声情拉杂百感风生一夕遂得十首不自知其所云也 其五
作者：陈维崧
朝代：清
体裁：词

杜陵诸弟飘零甚，几阵离鸿。捩影长空，燕市梁园类转蓬。后湖一雁尤酸楚，竟逐晨风。一去无踪，雨打夭桃坠冷红。
采桑子 正月二十日从吴天石处获读纬云弟京邸春词因和其韵声情拉杂百感风生一夕遂得十首不自知其所云也 其八
作者：陈维崧
朝代：清
体裁：词

昨冬并说西樵死，送尽英雄。祇剩衰翁，寒日西颓贯白虹。从兹东海无奇气，鱼眼波红。鳌背霜浓，瑶岛琼台何处峰。
采桑子 正月二十日从吴天石处获读纬云弟京邸春词因和其韵声情拉杂百感风生一夕遂得十首不自知其所云也 其四
作者：陈维崧
朝代：清
体裁：词

早年丧乱曾尝过，复壁为佣。城旦为舂，儿女宵啼贼火红。回头三十年前事，笺恳天公。衰鬓如蓬，莫遣咸阳又举烽。
采桑子 送李云田之吴门迎侍儿扫镜二首 其一
作者：陈维崧
朝代：清
体裁：词

一群荡子扬州住，帘底红牙。门畔金车，邀笛藏钩乐事赊。如何短李先辞我，云有吴娃。生小如花，日上江楼候客楂。
采桑子 送李云田之吴门迎侍儿扫镜二首 其二
作者：陈维崧
朝代：清
体裁：词

我言息国夫人好，何不归哉。早到妆台，湘水今秋绿胜苔。君言聊复为欢耳，谜语应猜。庄语非诙，神物须知是手推。
采桑子 题画兰小册 兰为横波夫人所绘
作者：陈维崧
朝代：清

回思吮粉调铅日，紫菂缃芽。露蕊烟葩，压倒南唐落墨花。杜兰香去多时了，碎绵零纱。飘泊谁家，剩有眉楼小篆斜。后堂丝管亲曾醉，衮遍筝琶。舞煞蛮靴，百幅红兰出内家。左徒弟子今谁在。只有章华。沦落天涯，忍看灵均九畹华。
采桑子 题画兰小册 其一 兰为横波夫人所绘
作者：陈维崧
朝代：清

回思吮粉调铅日，紫菂缃芽。露蕊烟葩，压倒南唐落墨花。杜兰香去多时了，碎绵零纱。飘泊谁家，剩有眉楼小篆斜。
采桑子 题画兰小册 其二 兰为横波夫人所绘
作者：陈维崧
朝代：清
体裁：词

后堂丝管亲曾醉，衮遍筝琶。舞煞蛮靴，百幅红兰出内家。左徒弟子今谁在。只有章华。沦落天涯，忍看灵均九畹华。
采桑子·为汪蛟门舍人题画册十二帧
作者：陈维崧
朝代：清

郁金堂后相思树，花月珑璁。庭院迷濛，凤胫兰膏潋滟红。双心一气沈香火，娇小乌龙。斜压薰笼，笑尔葡萄宝幔空。是何年少朝天客，火满东华。漏歇南衙，蝶梦才归尚恋花。麝衾兽炭团花褥，休数其他。一例豪奢，不是田家即窦家。八盘腻手香蝉委，红粉轻调。画的轻描，直得春魂为尔销。道书偏怪郎耽读，百幅霞绡。十斛龙膏，何必蓬山访碧桃。李皇周后年双小，玉树宫墙。金缕鞋帮，胆怯潜提出洞房。秣陵往事千年矣，如此疏狂。莫管兴亡，便破家山也不妨。金笼鹦鹉新来哑，柳样腰身。月样精神，小小房栊少四邻。只愁绕院千竿碧，戛触疏筠。断续停匀，几阵琤琮似有人。浪花槅子冰纹槛，绿沁肌肤。凉浸眉须，还有炎威半点无。水明楼上人梳裹，旁立鸦雏。秀鬋清矑，爱看荷盘泻露珠。苍松陡作金虬舞，似此云山。不像人间，嵓畔相逢吴綵鸾。情缘未了前尘在，扇子团圞。暗惜韶颜，饭罢胡麻趁早还。鹧鸪斑晕鸬鹚杓，玉润犀香。酒圣诗狂，浓淡屏山墨几行。牙签叠架粗于笋，蕃锦珠囊。宋榻唐装，也抵豪门笏满床。红樱斗帐空如水，烟月罗罗。人到南柯，一片松涛枕畔过。雀翘蝉鬓端然坐，裙带微挼。纤指频呵，甚处巫云入梦多。簟纹绿暖玻璃皱，极望芙蕖。来往谁欤。风幔烟桡满太湖。琐儿不忿双栖鸭，波溅红襦。潮晕春酥，阿姊身边竟有夫。搓酥滴粉瑶台侣，要使微赪。戏问幽情，眉黛全低恚旋成。红丝蝇拂拈来打，何事干卿。口语偏轻，薄怒徐回媚转生。盈盈对坐翻经史，琳笈琼函。粉印脂钤，夜冷春葱下几签。在旁蜡烛能知状，茗苦香甜。月小风纤，咏絮才高笑撒盐。
采桑子·其七
作者：陈维崧
朝代：清
体裁：词

有人来自尚书墓，燕子楼中。红粉成空，树树衰杨夜起风。非公人尽嫌余懒，絮酒难从。疏散谁容，头白羊昙路已穷。
采桑子·其九
作者：陈维崧
朝代：清
体裁：词

年来怕作伤心句，双袖龙钟。左耳新聋，莫把箜篌唱懊侬。不如且作消愁计，卖药无终。鬻畚山东，自署人间亡是公。
采桑子·其二
作者：陈维崧
朝代：清
体裁：词

轻轻过了元宵也，春雪才融。零雨还濛，雨细如愁糁碧空。孤灯炙罢和衣睡，莫打晨钟。绣毂银骢，准拟今宵梦里逢。
采桑子·其六
作者：陈维崧
朝代：清
体裁：词

添丁屈指今三岁，未识而翁。睡去朦胧，耳畔呼耶语句工。关河梗绝书难达，何日相逢。绣褓亲缝，颠倒天吴短褐中。
采桑子·其十
作者：陈维崧
朝代：清
体裁：词

今朝吾弟悬弧日，四十匆匆。谁荐扬雄，谒者监门孰与通。耦耕毕竟家山好，山黛初浓。杏靥才烘，迟汝风光一笑同。
采桑子·吴门遇徐松之问我新词赋此以答
作者：陈维崧
朝代：清

当时惯做销魂曲，南院花卿。北里杨琼，争谱香词上玉笙。如今纵有疏狂兴，花月前生。诗酒浮名，丈八琵琶拨不成。
采桑子·正月二十日从吴天石处获读纬云弟京邸春词因和其韵声情拉杂百感风生一夕遂得十首不自知其所云也
作者：陈维崧
朝代：清

今年明月无情甚，偏向江东。只照军容，不放银花万树红。凤城飞下征南骑，一片刀弓。铁甲呼风，愁杀思乡沈侍中。轻轻过了元宵也，春雪才融。零雨还濛，雨细如愁糁碧空。孤灯炙罢和衣睡，莫打晨钟。绣毂银骢，准拟今宵梦里逢。何人又唱安公子，汉苑烟浓。魏寝霜封，犵岭蛮乡一万重。雪消巴蜀添春水，谁驾艨艟。陡起鱼龙，此夜横江有阿童。早年丧乱曾尝过，复壁为佣。城旦为舂，儿女宵啼贼火红。回头三十年前事，笺恳天公。衰鬓如蓬，莫遣咸阳又举烽。杜陵诸弟飘零甚，几阵离鸿。捩影长空，燕市梁园类转蓬。后湖一雁尤酸楚，竟逐晨风。一去无踪，雨打夭桃坠冷红。添丁屈指今三岁，未识而翁。睡去朦胧，耳畔呼耶语句工。关河梗绝书难达，何日相逢。绣褓亲缝，颠倒天吴短褐中。有人来自尚书墓，燕子楼中。红粉成空，树树衰杨夜起风。非公人尽嫌余懒，絮酒难从。疏散谁容，头白羊昙路已穷。昨冬并说西樵死，送尽英雄。祇剩衰翁，寒日西颓贯白虹。从兹东海无奇气，鱼眼波红。鳌背霜浓，瑶岛琼台何处峰。年来怕作伤心句，双袖龙钟。左耳新聋，莫把箜篌唱懊侬。不如且作消愁计，卖药无终。鬻畚山东，自署人间亡是公。今朝吾弟悬弧日，四十匆匆。谁荐扬雄，谒者监门孰与通。耦耕毕竟家山好，山黛初浓。杏靥才烘，迟汝风光一笑同。
采桑子·送李云田之吴门迎侍儿扫镜二首
作者：陈维崧
朝代：清

一群荡子扬州住，帘底红牙。门畔金车，邀笛藏钩乐事赊。如何短李先辞我，云有吴娃。生小如花，日上江楼候客楂。我言息国夫人好，何不归哉。早到妆台，湘水今秋绿胜苔。君言聊复为欢耳，谜语应猜。庄语非诙，神物须知是手推。
采桑子·题潘晓庵斗酒百篇小像
作者：陈维崧
朝代：清

画师貌出高人态，梧竹澄鲜。庭户萧然，道是诗颠并酒颠。玉山百罚颓唐甚，醉汉琼筵。纱帽微偏，击唾壶歌宝剑篇。
金凤钩·春夜同展成饮御之斋头感旧
作者：陈维崧
朝代：清

东风里，绛桃树。蓦记得、年时见汝。红芳正好，浓香乍饱，俊眼相看如许。如今花放长洲路。只是我、朱颜非故。旧情如梦，閒愁似海，闷搯花须细数。